“Nasihat Dulu Bukan Terus Saman” – Netizen Cadangkan Orang Ramai Tidak Terus Dikompaun

Bermula 1 Ogos lalu, pemakaian pelitup muka di tempat awam telah diwajibkan bagi membendung penularan dan jangkitan wabak COVID-19 di negara kita.

Walaupun kadar pematuhan peraturan tersebut dilaporkan mencapai tahap yang cemerlang, namun masih terdapat laporan orang awam yang dikenakan kompaun berhubung pemakaian pelitup muka.

Bagaimanapun, ada daripada mereka yang dikompaun ini bukanlah tidak memakai langsung pelitup muka, namun tidak memakainya dengan betul seperti laporan Buletin TV3 baru-baru ini.

Dalam laporan 4 Ogos lalu itu, seorang remaja dikenakan kompaun selepas didapati tidak memakai pelitup muka dengan betul di mana beliau difahamkan menurunkan pelitup muka ke bahagian dagu ketika rondaan oleh pihak berkuasa dijalankan.

Insiden remaja tersebut disaman kerana tidak memakai pelitup muka seperti disarankan itu kemudiannya menjadi perbualan hangat dalam platform media sosial seperti di Facebook.

Rata-rata netizen yang meninggalkan komen di video tersebut berpendapat pihak berkuasa seharusnya bertolak ansur dan menasihati agar mereka yang tidak memakai pelitup muka dengan betul sebelum terus memberi kompaun.

Ini kerana menurut mereka, pesalah yang ditunjukkan itu bukanlah tidak mengikuti arahan sepenuhnya namun hanya tidak memakai dengan betul ketika berada di tempat awam.

Polis pon takkan la sampai berkeras sangat nak bagi saman. Kesalahan budak ni takdak la berat sangat. Dia pakai tapi letak kat dagu kejap je kot. Takkan la tak ada timbang rasa langsung. 😔

— Pa Alif Hamzah Ta (@SyafaatNasir) August 8, 2020

Walaupun rungutan oleh netizen-netizen yang mengharapkan ada sikap tolak ansur dalam kalangan penguatkuasa sebelum memberikan kompaun, namun jika melihat kepada situasi yang berlaku dalam video tersebut ianya bagaimanapun adalah selaras dengan apa yang telah diperintahkan kerajaan sebelum ini.

Menurut arahan sebelum ini, pemakaian pelitup muka adalah diwajibkan di tempat-tempat awam yang sesak temasuk perkhidmatan pengangkutan awam dan juga tempat tumpuan ramai.

Mungkin sikap bertolak ansur dan nasihat boleh dipertimbangkan sekiranya inidividu yang tidak memakai pelitup muka ini berada bersendirian ataupun bukannnya kawasan tumpuan, namun berada di stesen pengangkutan awam bukanlah tempat yang terbaik untuk merendahkan pelitup muka.

Bukan sahaja ia merisikokan mereka yang berbuat demikian malah ia juga akan terus mendedahkan orang lain kepada risiko penularan COVID-19 yang kembali menjadi kegusaran dalam kalangan orang ramai ketika ini.

Jadi untuk keselamatan bersama adalah sebaiknya setiap daripada kita mengikuti peraturan yang telah ditetapkan oleh kerajaan dan bersama-sama menjadi masyarakat yang bertanggungjawab dengan memakai pelitup muka dengan cara yang betul.

COVID-19 kembali menjadi igauan ngeri di negara kita dengan pertambahan kes dan penularan daripada kluster Sivagannga di utara tanah air. Ketahui lebih lanjut mengenai kluster ini di pautan di bawah.

KKM Bimbang, Kluster Sivagangga Berkemungkinan ‘Super-Spreader’

‘Kluster Sivagangga’, Restoran Di Kedah Ini Dilaporkan Tidak Merekod Butiran Pelanggan


Nasihat Elon Musk Kepada CEO Twitter Tentang Jadi CEO Untuk Dua Buah Syarikat

Awal bulan Oktober yang lalu, Twitter telah mengumumkan perlantikan Jack Dorsey sebagai CEO baru. Pada masa itu Dorsey masih lagi CEO kepada sebuah startup yang telah difailkan untuk IPO iaitu Square. Ia telah menarik perhatian industri bisnes termasuk Elon Musk.

Baca: Jack Dorsey Mahu Beri 1/3 Sahamnya Kepada Para Pekerja Twitter

Sebelum Dorsey, Elon Musk terlebih dahulu memegang posisi CEO untuk dua buah syarikat. Musk menjadi CEO Tesla dan SpaceX. Ramai kagum dengannya dan tertanya-tanya bagaimana Musk mengendalikan tanggungjawab dan menjalankan operasi dua buah syarikat tersebut.

Semasa Musk ditanya soalan tentang bagaimana dia mengendalikan dua peranan tersebut di Vanity Fair New Establishment Summit, Musk menjawab:

“Saya tidak akan mengesyorkan menjalankan dua syarikat,”…”Ia mengurangkan banyak kebebasan anda.”

Selama ini Musk bekerja 100 jam seminggu untuk 15 tahun, setiap dua hari dia akan ada penerbangan untuk urusan kerja, secara purata Musk tidur enam jam sehari dan masih mengatur masa agar dia dapat meluangkan masa bersama lima orang anaknya.

Baca: 10 Peraturan Untuk Sukses Gaya Elon Musk

Dalam perihal kerja pula, 70% masa Musk dihabiskan untuk isu kejuruteraan dan rekabentuk, dan 3% masa untuk media dan speaking engagements.

Disebalik kesibukan masa dan dilimpahkan dengan kekayaan, Musk tidak mahu hidup selama-lamanya. Dia hanya mahukan kehidupan yang baik untuk satu jangkamasa yang panjang.

Baca: Pendapat Pekerja Tentang Elon Musk Sebagai Seorang Bos

LIKE dan FOLLOW Vocket di Facebook serta Instagram


Anak Istimewa Dan OKU, Ini 10 Nasihat Untuk Ibu Bapa

10 nasihat bagi ibu bapa penjaga anak istimewa / OKU:

1. Kita wajib yakin bahawa anak itu bukan “defect creation” oleh Penciptanya.

Allah tidak pernah menciptakan sesuatu yang sia-sia.

2. Memohon pertolongan Allah mesti lebih daripada mengharap pertolongan makhlukNya.

Bukan maksudnya tidak perlu cari doktor, juruterapi, guru pendidikan khas dan sebagainya tetapi cari Allah dahulu. Jangan sesekali salahkan DIA.

Usahakan untuk berdamping dengan kumpulan sokongan yang positif bukan untuk sekadar mengadu tapi belajar dari mereka yang terdahulu.

3. Berhenti juga untuk menyalahkan pasangan, keturunannya atau orang keliling dan datangkan rasa syukur dalam diri.

Stay positive, walaupun ada yang akan mengatakan anak itu hadir kerana kifarah dosa lampau kita. Masa untuk anda memilih orang keliling yang lebih positif.

4. Perlu tahu bahawa anak kita masih lagi ada deria kerana rohnya masih bersama jasad.

Kita bukan hanya bertanggungjawab menjaga jasad anak sahaja. Oleh itu, fokuskan cara pengajaran dengan menggunakan deria yang anak masih ada atau masih berfungsi.

Di samping itu usahakan juga untuk rangsangkan deria yang memerlukan. Kerja kita bukan memperbaiki ciptaan/ anugerah Nya, tapi mendidik khalifah ini.

5. Kita perlu ada ilmu untuk memahami dan mendidik mereka kerana mereka diberikan kelebihan yang berbeza berbanding kita dan anak yang lain.

Ingat! Allah Maha Adil. Tidak mungkin sesuatu makhluk itu tiada fungsi dalam kehidupan ini.

6. Sedangkan insan yang di hujung nyawa pun kita ajarkan mereka kalimah Allah, kenapa tidak untuk mereka yang mungkin Hyper, hanya boleh kelip mata dan angguk kepala dan lain-lain lagi.

7. Mereka (anak istimewa) ini mungkin tidak dikurniakan kemahiran berfikir, namun mereka masih mampu berzikir. Ajarkan mereka.

Jangan fokuskan dengan keputusan atau pencapaian tentang apa yang kita dapat jika kita berbuat sesuatu, tapi fokuskan apa usaha kita yang telah kita rancang dan laksanakan.

8. Sekiranya mereka dikatakan “tiket syurga”, pastikan tiket kita itu boleh digunakan dan “laku” di akhirat nanti.

Semasa di dunia ini kita boleh lihat berapa ramai orang tertinggal penerbangan walaupun mereka ada tiket, orang yang ada tiket bas tapi tidak dapat balik kampung dan pelbagai lagi.

Maksudnya BUKAN SEMUA TIKET yang kita ada, boleh memberi kita sesuatu manfaat. Jangan sesekali kita terlepas tiket ke syurga.

9. Antara fungsi mereka di dunia ini adalah mendoakan kita, ajarkan mereka. Semoga permintaan mereka pada Allah tiada hijabnya.

10. Jangan hanya fokuskan pendidikan vokasional, kemahiran dan akademik sahaja tapi kita meninggalkan pendidikan al-Quran.

Seolah-olah kita kerjakan perihal fardhu kifayah dan meninggalkan yang fardhu ain. Al-Quran bukan alternatif, bukan komplementari.

Ia adalah asas (foundation). Usahakan untuk mengajar mereka.


Nasihat Jangan Jadi Seperti Malaysia, Rakyat Indonesia Tenang Rempuh Sekatan Untuk Balik Raya

Sebelum ini Kementerian Kesihatan Indonesia menjadikan jumlah kes Covid-19 di Malaysia dan India sebagai contoh untuk menggesa rakyat mereka supaya duduk rumah bagi mengelakkan penularan wabak ini.

Pada masa yang sama kementerian tersebut menyeru penduduk Indonesia agar tidak pulang ke kampung halaman sempena sambutan Hari Raya yang bakal kunjung tiba tidak lama lagi.

Mari kita rayakan lebaran dengan melakukan aktivitas ibadah dan bekerja di rumah saja, tunda mudik demi keselamatan keluarga di rumah.

Namun beberapa hari selepas itu, rakyat Indonesia nampaknya telah ingkar saranan yang diberikan dengan bertindak untuk keluar beramai-ramai bagi ‘mudik lebaran’ (pulang ke kampung) sehingga angkanya mencecah ribuan di sempadan Bekasi-Karawang, Indonesia.

Menurut laporan CNN Indonesia, seramai 500 orang anggota penguatkuasa dari pelbagai agensi negara Indonesia telah ditempatkan pada pos sekatan sempadan tersebut.

Rakyat Indonesia ramai ramai langgar sekatan jalan raya untuk balik kampung.

Polis takleh nak buat apa dah. Haha pic.twitter.com/6gyHZHbaSW

— Datuk Jahat Hensem (@datukhensem) May 10, 2021

Ketua Unit Trafik Polis Bekasi, AKBP Ojo Ruslani mengatakan bahawa sebanyak  190 anggota tambahan dari Polda Metro Jaya dan sekiranya jumlah tersebut dikumpulkan, terdapat 410 anggota polis yang bertugas di Pos Sekatan Kedungwaringin ketika ini.

“Ditambah dengan gabungan TNI, Satpol PP, Sub-Jabatan dan agensi-agensi lain, jumlahnya mencapai 500 pegawai di pos sekatan ini sahaja,” kata beliau lagi.

Difahamkan setelah 6,742 pengguna jalan raya itu dibuat pemeriksaan secara rawak, 4,123 daripada jumlah tersebut disahkan positif COVID-19, lapor Detik.com.

Indonesia buat random test pada orang yang balik kampung.

— Datuk Jahat Hensem (@datukhensem) May 11, 2021

“Hasil sekatan oleh Polis Nasional di 381 lokasi dan Operasi Ketupat, terdapat 4,123 orang disahkan positif dari sejumlah ujian rawak dibuat pada 6,742 orang,” terang Ketua Jawatankuasa Penanganan Covid-19 dan Pemulihan Ekonomi Nasional (KPC-PEN), Airlangga Hartarto.

Tambah beliau lagi, sebanyak 1,686 daripadanya segera menjalani kuarantin, manakala 75 yang lain dimasukkan ke hospital dalam satu kenyataan yang dibuat pada CNN Indonesia.

Nampaknya semangat penduduk Indonesia untuk ‘mudik lebaran’ melebihi daripada takutnya bahaya penularan wabak COVID-19 walaupun angka kes di negara tersebut telah mencecah 1.7 juta.

Seorang lelaki yang pulang dari Jakarta secara tidak sedar telah membuatkan datuknya yang berusia 72 tahun dijangkiti wabak COVID-19 seterusnya meninggal dunia.

Gara-Gara Pulang Dari Jakarta, Penduduk Kampung Di Indonesia Jadi Mangsa COVID-19

Coronavirus Uji Kemanusiaan, Rakyat Indonesia Halang Jenazah COVID-19 Ditanam Kerana Takut Dijangkiti

Pengacara Ini Temuramah Kerusi Kosong, Menteri Kesihatan Indonesia ‘Hilang’ Selepas Kes COVID-19 Naik


Nasihat Kewangan Elya Buat Pencarum KWSP Berbelah Bahagi

Bagi membantu mereka yang terjejas teruk akibat COVID-19, Kumpulan Wang Simpanan Pekerja (KWSP) telah mengumumkan program i-Sinar iaitu pengeluaran wang daripada akaun 1 sebanyak RM10,000 buat dua juta ahli.

Bermula tengah malam tadi, permohonan i-Sinar KWSP telah mula dibuka secara dalam talian namun perkara tersebut menjadi bualan ramai apabila chatbot wanita bernama Elya tampil sebagai penasihat dalam talian KWSP yang membuatkan pencarum rasa serba salah untuk mengeluarkan simpanan mereka.

Elya akan memberi nasihat bagaimana jumlah wang RM10,000 yang dikeluarkan sekarang sebenarnya dapat digandakan jika tidak dikeluarkan sehingga umur pencarum mencecah 55 tahun.

Sebagai contoh, jika pencarum ingin mengeluarkan jumlah sebanyak RM10,000, Elya akan menganggarkan jumlah tersebut akan digandakan kepada RM18,729.81 jika pencarum menyimpannya hingga mereka mencecah umur 55 tahun.

Meskipun sekadar nasihat, perkara tersebut telah menimbulkan rasa serba salah dan ragu-ragu kepada pencarum KWSP untuk mengeluarkan wang simpanan mereka.

Jumlah tersebut dalam tempoh 10 atau 20 tahun akan datang mungkin bukanlah perkara yang patut dibimbangkan sekiranya ketika ini anda memerlukan wang untuk meneruskan kehidupan.

Untuk mengetahui sama ada anda layak untuk memohon atau pun tidak, anda boleh buat semakan di sini. Sekiranya anda sangat memerlukan wang simpanan anda dikeluarkan, boleh terus memohon. Jika tidak, biarkan sahaja wang anda dilaburkan supaya anda ada wang untuk kegunaan masa hadapan.

Baca juga perkongsian kami yang terdahulu mengenai KWSP membenarkan pencarum yang terkesan akibat COVID-19 untuk keluarkan wang dari akaun 1 sehingga RM60,000. Baca pada pautan di bawah.

KWSP Benarkan Pencarum Terkesan Keluarkan Wang Akaun 1 Sehingga RM60,000

Pengeluaran Wang KWSP Sebanyak RM10,000 Diperluaskan Kepada Semua Pencarum Yang Terjejas


Nasihat Nabi Shu’aib Tentang Punca Kemusnahan Ekonomi. #3 Paling Ramai Yang Abaikan

DrMAZA.com telah memberi sedikit ulasan tentang Bajet 2015 yang baru dibentangkan oleh Perdana Menteri kita.

Saya tidak mahu mengulas bajet secara detil. Biarlah hal itu dilakukan oleh pakar-pakarnya. Saya sekadar mahu berkongsi apa yang Nabi Shu‘aib nyatakan kepada kaumnya tentang punca kemusnahan ekonomi sesuatu umat.

Nabi Shu’aib merupakan seorang nabi yang yang diutuskan kepada Kaum Madyan. Beliau terpaksa menghadapi kerenah penyelewangan pengurusan ekonomi dan harta yang mereka lakukan. Kaum Madyan dicatatkan sebagai kaum yang awal mengenakan cukai kepada orang yang lalu-lalang dalam kawasan mereka. Al-Quran merakamkan ucapan-ucapan Shu’aib bagi mengingatkan sesiapa yang terlibat dengan harta orang lain tentang asas-asas penting dalam menguruskan harta. Bahasa Nabi Shu’aib a.s. bahasa asas yang dapat difahami oleh semua
peringkat.

Penipuan harga adalah antara ibu penipuan dalam urusan ekonomi. Meletak harga bohong pada sesuatu adalah kezaliman. Penipuan ini boleh berlaku samada dengan cara menipu ukuran ataupun timbangan. Dalam kerangka projek-projek kerajaan bererti meletakkan harga yang tidak sepadan dengan nilai yang sepatut. Sehingga projek-projek itu dibayar oleh kerajaan dengan harga yang tinggi melebihi ‘sukatan’ ataupun ‘timbangan’ yang sepadan. Wang awam menjadi mangsa dan negara menjadi korban. Ini semua kerana ada pihak yang mengambil kesempatan untuk memakan harta secara tidak sepatutnya. Inilah yang Nabi Shu‘aib tegaskan dalam seruannya. Firman Allah: (maksudnya) “dan kepada penduduk Madyan Kami utuskan saudara mereka Syu’aib, dia berkata: “Wahai kaumku! Sembahlah Allah! Tiada tuhan bagi kamu selain dariNYA, dan janganlah kamu mengurangi sukatan dan timbangan. Sesungguhnya aku melihat kamu berada dalam kemewahan; dan sesungguhnya aku bimbang, kamu akan ditimpa azab hari yang meliputi.” (Surah Hud ayat 84).

Menipu timbangan ataupun sukatan bukan bererti tidak langsung menimbang ataupun menyukat, tetapi sukatan dan timbangan secara tipu. Inilah punca kemusnahan kehidupan penduduk Madyan kerana ada pihak yang menipu dalam berurusan dengan pihak yang lain. Justeru, negara yang baik hendak mempratikkan ‘good monetary policy’ yang dapat menyelamat harta awam dari ditipu ataupun dirompak secara ‘lulus di atas kertas’. Kebanyakan penipu silam dan moden memperlihatkan seakan mereka jujur pada mata yang tertipu, tetapi hakikatnya mereka penipu. Hal ini akan menyebabkan negara yang zahirnya kaya, tetapi rakyatnya susah sebab timbangan dan sukatan mereka sudah ditipu. Nampak banyak, hasilnya sedikit.

Ingatan Nabi Shu’aib yang lain ialah: (maksudnya) “Jangan kamu kurangkan manusia apa yang menjadi hak-haknya (Surah Hud: 85).
Dalam konteks negara, jika kita membicarkan tentang hak, maka hak rakyat menikmati kekayaan bagi setiap negara tidak sama. Ia bergantung kepada latar kekayaan negara tersebut. Jangan samakan Malaysia dengan negara yang lebih miskin dari kita ataupun sebaliknya.

Sebab itu al-Quran apabila menyebut tentang mut’ah yang suami patut berikan kepada isteri yang diceraikan, Allah memerintahkan agar kadarnya ditentukan oleh kemampuan masing-masing. Allah menyebut: “..hendaklah kamu memberi “mut’ah” (pemberian saguhati) kepada mereka (yang diceraikan itu), iaitu suami yang senang (hendaklah memberi) menurut ukuran kemampuannya; dan suami yang susah pula menurut ukuran kemampuannya, sebagai pemberian saguhati menurut yang patut, lagi menjadi satu kewajipan atas orang-orang (yang mahu) berbuat kebaikan”. (Surah al-Baqarah, ayat 236).

Suami yang kaya tidak boleh memberikan saguhati ataupun mut’ah itu seperti kadar yang diberikan oleh suami yang miskin. Dia tidak boleh bandingkan hak isterinya dengan isteri orang tidak sekaya dirinya. Demikian hak-hak rakyat dalam setiap negara itu berbeza berdasarkan kekuatan kekayaan negara berkenaan. Tidak boleh mana-mana kerajaan yang kaya menyamakan hak rakyat di negaranya dengan rakyat di negara yang lebih miskin daripadanya. Lebih buruk lagi jika sebahagian ‘bangsawan’ dan ‘atasan’ menikmati kekayaan sesebuah negara secara berlebihan sementara sebahagian rakyat hanya menjilat lebihan kuah yang tumpah ke lantai sahaja.

Intipati yang penting dalam penghayatan amalan ekonomi yang jujur ialah mencari keberkatan yang diperolehi melalui harta yang terhasil dari sumber yang halal. Shu’aib a.s: (maksudnya) “Baki (yang halal) Allah kepada kamu lebih baik bagi kamu jika betul kamu orang-orang yang beriman, dan aku bukanlah orang yang mengawasi kamu”. (Surah Hud, ayat 86).

Inilah asas jiwa insan yang jujur dalam pengurusan ekonomi. Jiwa yang memadai dengan yang halal dengan tidak mengambil harta orang lain atau pun mengurangkan hak mereka. Memadai dengan apa yang tinggal dari pengurusan yang halal itu lebih baik dan diberkati Tuhan. Dilimpahkan kedamaian dan kebaikan dari pelbagai sudut dalam kehidupan. Kebahagiaan bukan hanya diukur dengan jumlah harta tetapi kurniaan keberkataan limpahan Tuhan kepada kehidupan ini. Keberkatan adalah elemen yang ditekankan dalam pengurusan ekonomi Islam yang tiada dalam system ekonomi yang lain. Keberkatan itu seperti kata Al-Asfahani (meninggal 425H) bermaksud kelangsungan kebaikan ilahi kepada sesuatu. (Al-Asfahani, Mufradat Alfaz al-Quran m.s 119, Damsyik: Dar al-Qalam)

Lihatlah bila keberkatan hilang maka orang yang kaya-raya pun hidup tanpa bahagia. Pencuri-pencuri harta awam hendaklah faham hakikat ini. Pengurus harta awam juga hendaklah faham. Justeru itu kita kena sedar bahawa jumlah jenayah dan keadaan tekanan hidup yang sedang meningkat dalam negara kita adalah antara tanda hilangnya keberkatan kehidupan.

Good governance atau urus tadbir baik adalah istilah yang digunapakai pada hari ini bagi menggambarkan bagaimana institusi awam yang mengendalikan urusan dan harta awam ditadbir. Ia menggambarkan urustadbir yang bertanggungjawab lagi baik. Beberapa anasir diletakkan oleh pelbagai pihak seperti UN, IMF, World Bank dan lain-lain dalam menetapkan characteristics sesuatu urus tadbir yang baik. Sesiapa yang mengkaji tentang international development boleh mendetilkannya.

Apapun, nasihat-nasihat Nabi Syu’aib adalah kunci kepada urustadbir harta yang baik. Para pemerintah hendaklah insafi diri masing-masing ketika menguruskan harta negara. Sekali lagi saya ulangi apa yang Syeikh al-Islam Ibn Taimiyyah r.h (meninggal 728H) dalam kitabnya As-Siyasah asy-Syar’iyyah fi Islah ar-Ra’i wa ar-Ra’iyyah sebut: “Tidak boleh para pemerintah membahagikan harta negara mengikut nafsu mereka seperti mana seorang pemilik harta membahagikan harta miliknya. Sebaliknya, para pemerintah hanyalah pemegang amanah, wakil dan utusan. Mereka bukan pemilik harta. Ini seperti yang Nabi s.a.w sabda: “Aku –demi Allah- tidak boleh memberi (harta awam) ataupun menghalang seseorang. Aku hanya pembahagi yang meletakkannya di mana sahaja aku diperintahkan”. Ini diriwayatkan oleh al-Bukhari daripada Abu Hurairah r.a.”

“Inilah rasul Tuhan semesta alam yang memberitahu bahawa dia tidak mempunyai hak menghalang dan memberi dengan kehendak dan pilihannya seperti mana seorang pemilik harta yang boleh berbelanja dengan hartanya, dan seperti raja-raja yang memberikan kepada sesiapa yang mereka suka. Sebaliknya dia (Rasulullah s.a.w) hanya seorang hamba Allah, membahagikannya mengikut arahan Allah. Dia meletakannya di mana yang Allah perintahkan”.

Sambung Ibn Taimiyah lagi: “Demikian apabila seseorang berkata kepada (Khalifah) ‘Umar bin al-Khattab: “Wahai Amir al-Mukminin! Andainya engkau tambah peruntukanmu dari harta Allah ta’ala (harta negara). Jawab ‘Umar: “Tahukah engkau apakah bandingan antara aku dan rakyat? Ia umpamanya satu kaum yang berada dalam satu perjalanan, lalu mereka menghimpunkan harta mereka kemudian mereka menyerahkannya kepada seseorang untuk membelanjakannya untuk mereka. Apakah halal untuk lelaki itu mengutamakan dirinya dengan menggunakan harta mereka?.” [m/s 51-52. Kuwait: Dar al-Arqam (1406H)]


9 Aset ‘Intangible’ Usahawan Dominan Miliki

Ketika memohon pekerjaan, perkara normal yang dibuat adalah menyenaraikan sejarah pendidikan dan pengalaman yang lalu. Bagi seseorang yang berbakat, contohnya seorang penggodam komputer yang belajar sendiri, tetapi tanpa pendidikan formal dan hanya setahun pengalaman bekerja yang tidak relevan, amatlah sukar bagi beliau untuk mendapat jawatan pertama yang sesuai dengan bakatnya.

Malah, sesetengah usahawan, mereka mungkin memiliki beberapa insiden yang dicop negatif oleh dunia pekerjaan standard. Contohnya seperti berhenti daripada kolej, selalu melompat-lompat kerja atau dipecat. Apa yang pasti, usahawan-usahawan ini tidak pernah membataskan potensi dan masa depan mengikut sejarah hidup, tetapi terus berjalan ke hadapan untuk mencapai cita-cita yang kadangkala boleh dianggap mustahil.

Dan berikut adalah 9 kualiti yang dikongsi oleh usahawan-usahawan dominan:

Menjadi seorang usahawan adalah seperti membina jambatan sambil berjalan di atasnya. Ini merujuk kepada usahawan yang selalu menjawab “ya” apabila ditanya jika mereka boleh membuat sesuatu (walaupun sebenarnya mereka langsung tidak tahu bagaimana nak buat perkara itu langsung pada mulanya dan mencari penyelesaian on-the-go). Mereka adalah orang pertama yang mengangkat tangan untuk menyelesaikan perkara yang nampak mustahil. Mereka melakukannya dengan keyakinan tinggi, kerana mereka percaya, apabila mereka telah meletakkan hati dan otak geliga mereka ke dalam satu projek secara bersungguh-sungguh, mereka akan menemui jalan penyelesaiannya.

2. Degil

Kami merujuk kepada ‘degil yang positif’. Iaitu usahawan-usawahawan yang tidak menerima jawapan “no”. Iaitu usahawan-usahawan yang sukakan cabaran dan akan bangun semula walaupun mereka jatuh 100 kali kerana mereka tahu mereka semakin hampir dengan apa yang mereka mahu. Berputus asa bukanlah pilihan.

Kellee Khalil mencipta Lover.ly, iaitu sebuah enjin carian dan buku skrap visual tentang perkara-perkara berkaitan perkahwinan. Menurut Business Insider, seminggu sebelum Kellee Khalil melancarkan startup perkahwinan beliau, beliau menerima jemputan minum kopi daripada seorang pakar strategi bisnes dari sebuah laman web perkahwinan ulung. “Kami ada USD $70 juta untuk membeli pesaing-pesaing, kemudian, kami menutup mereka,” Khalil diberitahu.

Tidak gentar dengan apa yang diberitahu, Kellee meneruskan perancangan, dan kini, laman web perkahwinan beliau menerima 40 juta page view setiap bulan dengan 400 juta imej tersimpan dalam pengkalan data mereka.

Ini adalah kemahiran yang sukar untuk diukur daripada sekeping resume atau profil LinkedIn.

Terlalu banyak orang bijak pandai tidak dapat bertahan dengan dunia sebenar. Mereka stress apabila melihat simptom-simptom awal kesusahan. Ada yang boleh menerima sedikit tekanan sebelum jatuh, tetapi mereka yang benar-benar hebat boleh berkembang maju di bawah tekanan. Tekanan mengeluarkan idea dan hasil terbaik dari diri mereka. Ini adalah usahawan yang dapat melakukan perkara-perkara mustahil.

Bunyinya pelik, tetapi siapa rakan-rakan seseorang itu menjadi cerminan siapa orang itu. Kebiasannya, seseorang itu suka berkawan-kawan dengan orang lain yang mempunyai minat dan tahap motivasi yang sama. Pepatah Inggeris mengatakan “you are the sum of five of your closest friends.”

Ini adalah sebab mengapa kelab-kelab bisnes begitu berkesan, dan mengapa LinkedIn wujud.

Frederick Hutson pernah dipenjara empat tahun kerana kesalahan mengedar dadah. Perkara itu sahaja boleh membantutkan kehidupan seseorang, apatah lagi memulakan sebuah syarikat, lalu mengganggu industri sebesar sistem penjara negara. Ketika berada di penjara, beliau ternampak kesusahan banduan dan keluarga di luar berhubung, lalu memberi beliau idea untuk menubuhkan Pigeon.ly setelah keluar. Pigeon.ly menyediakan panggilan telefon berdiskaun dan perkongsian foto untuk penghuni penjara dan keluarga mereka.

Setiap bulan, syarikat ini mengendalikan 2 juta minit panggilan dan suku juta perkongsian foto. Baru-baru ini, Pigeon.ly telah diterima masuk ke dalam program accelerator Lembah Silikon yang berprestij iaitu Y Combinator, dan nampaknya, mereka akan mempunyai masa depan yang cerah.

BACA: Ini Rupa Penjara Yang Mengajar Coding Tempat Mark Zuckerberg Lawati

Visi adalah sifat utama yang ada pada setiap usahawan berjaya. Kadang-kala visi adalah hasil daripada mempunyai pengetahuan mendalam sesuatu industri, teknologi atau pasaran sehinggakan usahawan seolah-olah tahu apa yang dunia mahukan. Visi Noah Kagan dengan SumoMe, dan perkembangannya yang meletup-letup adalah satu contoh yang baik.

Ada juga usahawan yang mampu bervisi sehingga dunia mengikuti mereka, seperti Steve Jobs dan Elon Musk.

Justin Barr berjaya menjual syarikatnya, Tapit, pada harga USD $23 juta. Dia begitu optimistik sehinggakan dia tidur di pejabat dan pernah tidak tidur langsung untuk bekerja. Dia berkata, “Saya terasa sesuatu (tentang projek saya), dan bersungguh-sungguh untuk menjayakannya.” Beliau tidak kisah dengan apa yang orang lain buat di pejabatnya, dia hanya berterusan membina produk yang dia ‘tahu’ akan berjaya. Beliau percaya sifat ‘optimistik 100%’ beliau menyumbang kepada kejayaan syarikat.

Usahawan pandai menggunakan peluang dan publisiti yang terbentang di depan mata. Sebagai contoh, walaupun iklan berulang-ulang Qu Puteh ketika Anugerah Juara Lagu dahulu dikecam, tetapi secara tidak langsung publisiti buruk ini berubah menjadi baik – ramai sudah mula mengenali jenama Qu Puteh dan menyebabkan ramai mahu mengenali siapa pengasas produk Qu Puteh.

Career Sushi menawarkan 10,000 jawatan intership di syarikat-syarikat ternama seperti Warner Music Group, Billboard, FunnyorDie.com, Gary Sanchez Productions, Lionsgate Entertainment, Michael Stars dan Draftfcb. Laman web ini adalah idea Shara Senderoff seorang penerbit dan eksekutif industri filem selepas menyedari kelemahan proses mengambil pelatih.

Ini apa yang beliau katakan dalam satu temubual, “Ketika kecil lagi, saya suka memahami banyak benda dan mencari penyelesaian. Saya percaya, disebabkan sikap ‘mencari penyelesaian’ saya, telah membolehkan saya menjadi contoh kepada orang di sekeliling. Saya belajar untuk laksana, laksana, laksana dan saya mungkin tidak menjadi pemimpin seperti sekarang jika saya tidak membuat semua perkara dengan kepercayaan bahawa saya sentiasa boleh menjadi lebih baik.”

Andrew Medal, inspirasi asal artikel ini, percaya model tradisional mengambil pekerja melalui resume yang menyatakan sejarah pendidikan dan pengalaman bekerja tidak lagi relevan. Lalu beliau dan pasukannya mewujudkan Intangibly, yang memberi penekanan terhadap faktor-faktor kendiri dan aset intangible pemohon kerja.

Here’s to the crazy ones. The misfits. The rebels. The troublemakers. The round pegs in the square holes. The ones who see things differently. They’re not fond of rules. And they have no respect for the status quo. You can quote them, disagree with them, glorify or vilify them. About the only thing you can’t do is ignore them. Because they change things. They push the human race forward. And while some may see them as the crazy ones, we see genius. Because the people who are crazy enough to think they can change the world are the ones who do.

BACA: 10 Peraturan Untuk Sukses Gaya Elon Musk

LIKE dan FOLLOW Vocket di Facebook serta Instagram


‘Jumpa Kakak Ipar Dan Minta Maaf’ – Peguam Syarie Kongsi Ilmu Faraid Buat Ali Puteh

Kecoh sejak beberapa minggu terakhir ini apabila konflik keluarga Ali Puteh dan Hidayah sekali lagi menjadi buah mulut orang ramai. Mendakwa pihak Hidayah menabur garam pada rumah Arwah Abam manakala Ali Puteh berdepan bayaran saman fitnah RM60,000 antara yang membuatkan isu ini menjadi lebih panas.

Melihat kepada kemelut keluarga yang berlaku disebabkan kematian Arwah Abam selaku abang kepada Ali Puteh dan juga suami kepada Hidayah, Muhammad Syarafi yang bertugas sebagai peguam syarie tampil berkongsi pendapat serta nasihat dalam usaha menjernihkan keadaan yang berlaku. Berikut merupakan perkongsian yang dibuat menerusi Facebook beliau.

Ali, Ali kena faham bila arwah abang meninggal dunia dan arwah ada isteri dan anak lelaki, orang yang paling berhak untuk uruskan harta si mati ialah isteri dan anaknya.

Cumanya dalam situasi ini Ali pun tahu anak lelaki arwah abang masih di bawah umur di mana mengikut undang-undang kita ada mesti lantik pemegang amanah untuk menguruskan harta bagi pihak si anak tu.

Dalam situasi ini, Ali kena tahu pada kebiasaannya anak yang belum cukup umur untuk uruskan hartanya sendiri kita akan lantik ibunya sebagai pemegang amanah untuk uruskan harta bagi pihak anak tu sehingga mencapai usia yang membolehkannya urus hartanya sendiri,

Ali juga kena tahu, walaupun urusan faraid masih belum selesai, Ali kena bagi laluan kepada balu si mati dan anaknya untuk tinggal di rumah tu sehingga urusan faraid selesai.

Sebab apa? Sebab mereka berdua waris yang paling banyak mendapat bahagian dalam harta si mati. Bahagian mak pula bagaimana? Ali jangan risau kerana bahagian mak tetap ada dalam harta arwah abang itu.

Cumanya bahagian mak ini tidak banyak iaitu cuma 1/6 saja daripada baki harta yang tinggal itu. Bakinya semua akan pergi kepada anak lelaki arwah abang kerana anak lelaki ni dia akan menjadi penghalang kepada waris² selain dari:

1. Mak
2. Ayah
3. Suami
4. Isteri
5. Anak perempuan
6. Anak lelaki

Untuk terima bahagian faraid si mati, Ali jangan buat susah macam ini. Kita faham sahaja dalam bahagian mak yang 1/6 itu ada bahagian Ali jugak tetapi bahagian itu sangat sedikit kalau nak dibandingkan dengan hak anak dan isteri si mati terima.

Ibarat kata kalau rumah itu dinilaikan berjumlah RM1 juta, bahagian mak cuma kurang lebih RM166,000 sahaja dan bakinya semua ada lagi sekitar RM834,000 akan pergi kepada isteri dan anak si mati,

Ini cuma contoh kiraan sahaja Ali. Nak tentukan nilaian terkini harga rumah tu kena guna khidmat penilai hartanah bertauliah. Jangan kita memandai pulak buat nilaian sendiri.

Cuma nak pesan kat Ali, Walaupun urusan faraid masih belum selesai, rumah itu tetap ada hak si balu dan anak arwah abang untuk tinggal sehingga selesai urusan di mahkamah sebabnya Allah dah bagitahu dalam surah Al-Baqarah:

وَٱلَّذِينَ يُتَوَفَّوۡنَ مِنكُمۡ وَيَذَرُونَ أَزۡوَٰجٗا يَتَرَبَّصۡنَ بِأَنفُسِهِنَّ أَرۡبَعَةَ أَشۡهُرٖ وَعَشۡرٗاۖ

Maksudnya: Orang-orang yang meninggal dunia di antaramu dengan meninggalkan isteri-isteri (hendaklah para isteri itu) menangguhkan dirinya (ber’iddah) empat bulan sepuluh hari. (Al-Baqarah: 234).

Dalam menempuh bilangan ‘iddah serta berkabung bagi kematian suami, seseorang perempuan itu tidak boleh keluar dari rumahnya sepanjang tempoh ber’iddah tersebut melainkan darurat atau keperluan hajat.

Ini juga berdasarkan sabda Nabi SAW kepada Furay’ah binti Malik bin Sinan yang mana telah bertemu Nabi SAW bertanyakan adakah boleh bagi dirinya untuk pulang ke pangkuan ahli keluargnaya, Bani Khudrah kerana telah kematian suaminya. Lalu jawab Baginda SAW:

امْكُثِي فِي بَيْتِكِ حَتَّى يَبْلُغَ الْكِتَابُ أَجَلَهُ

Maksudnya: Tetaplah kamu di rumahmu sehingga sampai apa yang telah ditetapkan. Riwayat Abu Daud (2300) & Al-Tirmizi (1204).

Ali baca tak hadis nabi ini? Kesian balu dan anaknya sampai nak kena keluar dari rumah arwah sedangkan mereka berhak untuk tinggal di situ. Berkenaan arahan ,ahkamah mengarahkan Ali untuk bayar RM60,000 itu kes lain dan Ali kena selesaikan segera sebab perintah dah keluar.

Jangan tangguh-tangguh takut nanti kena contempt of court pulak. Senang cerita macam ini Ali. Kita semua faham sahaja Ali nak uruskan bahagian mak dalam harta yang ditinggalkan arwah abang itu.

Cumanya dalam situasi macam ini ada baiknya Ali cuba kendurkan sikit ego tu dan harmonikan kembali silaturahim yang dah keruh disebabkan isu perebutan harta ni.

Nak cerita bab harta ni Ali, kalau bagi setinggi gunung everest pun takkan pernah puas manusia ini. Tapi silaturahim ni kalau kita jaga dengan baik InsyaAllah akan membawa kita sampai ke syurga.

Tak perlu panjang bicara sangat. Jumpa semula kak ipar tu minta maaf kemudian mulakan semula secara muafakat untuk selesaikan pembahagian faraid si mati,
selesai masalah.


Guna Ubat Sembur-Sembur, Ini 4 Nasihat Untuk Pesakit Kencing Manis Oleh Pakar Perubatan

Guna ubat sembur-sembur untuk Kencing Manis, akibatnya kena beraya di Hospital!

52 tahun, bertahun Kencing Manis dan Darah Tinggi. Semua komplikasi sudah ada, tapi masih tidak pernah terkawal bacaan gula nya. Akhir sekali ke klinik bulan Ogos 2016, kerosakan buah pinggang kronik tahap 4; bacaan creatinine 309 umol/L (normal bawah 100).

Entah dengar “nasihat” siapa, beliau hilang dari radar. Tinggalkan keSEMUA insulin dan ubat-ubat yang lain. Pastu ambil ubat sembur-sembur G***** yang berperisa epal.

Orang sibuk berhari raya (raya pertama), beliau sudah tak tahan. Kaki bengkak seminggu. Mana taknya, bacaan creatinine sudah sampai 1100 umol/L. Tidak sampai berapa bulan, buah pinggang rosak habis dan memerlukan rawatan Dialisis seumur hidup.

Kami menyarankan Dialisis secepat mungkin tetapi beliau berlengah. Tak mahu dulu katanya. MasyaAllah hendak tunggu apa lagi, kami pun tak tahu.

Tup-tup dua hari kemudian, pada pukul 8 malam, tiba-tiba beliau tukar fikiran. Nak Dialisis, lepas itu minta nak buat sekarang juga.

Maaf ye Pakcik, kami semua manusia biasa. Walaupun kami senyum sentiasa, memang agak membara di dalam.

1. Tidak ada ubat sembur-sembur untuk Kencing Manis. MENIPU. Tidak ada apa yang diserap lidah yang boleh sampai ke organ pankreas untuk penghasilan insulin.

2. Mohon jangan cari jalan mudah untuk rawatan Kencing Manis. Ikut nasihat Doktor, jururawat, pegawai farmasi dan sebagainya. Kawalan mesti sampai tahap gula (puasa) 4.4 – 7.0 mmol/L dan HbA1C kurang daripada 6.5% (CPG 2015).

Jangan sekali-kali tinggalkan ubat. Mencari nahas namanya. Kalau teruk bacaannya, maaf, sekejap sahaja organ-organ dalaman anda akan rosak.

3. Kalau Doktor sarankan apa-apa ujian atau rawatan di hospital, ikut sahaja lah. Bayaran gaji kami sama sahaja, buat atau tidak. Kami buat semuanya untuk menyelamatkan nyawa anda.

4. Mohon pesakit-pesakit memahami tugas Doktor. Kalau malam-malam minta itu ini, mana mungkin! Seorang Doktor menjaga entah berapa ratus pesakit.

Nak nak lepas Raya ini, hospital dah jadi macam rumah terbuka. Sakit berbulan, berminggu-minggu pun baru nak datang. Ramai yang dah teruk sangat, yang ini memang susah nak diselamatkan.

Ya betul, anda memang boleh membuat pilihan apa-apa yang anda mahu. Tapi fikir-fikirkan lah. Kalau anda sakit, siapa yang susah.

Rafidah Abdullah
Pakar Perubatan & Buah Pinggang

Teringat peristiwa gambar di bawah pagi tadi. Kami berusaha untuk menyelamatkan pesakit berumur 30 tahun, anak comelnya baru berumur 4 tahun. Pesakit lain tapi tenat gara-gara Kencing Manis juga!


Nasihat Ringkas Seorang Pakcik Buat Aku Rasa Nak Terbang Balik Jumpa Mak

Aku di London beberapa hari lepas. Berhari-hari breakfast di kantin Malaysia, aku kerap ternampak satu group orang tua. Jalan perlahan pagi-pagi menuju kantin.

Biasanya mereka berempat, tapi pagi itu cuma seorang sahaja. Pakcik tua, mundar mandir depan kantin. Aku bagi salam. “Pakcik tunggu orang?” Saja tegur.

Tunggu anak dia pergi ambil kereta sewa. Aku tengok jam 9.15 pagi. Aku ajak pakcik tu turun dulu, minum sementara menunggu. Kami duduk. Order teh tarik dua. Pakcik tu layan nasi lemak telur.

“Pakcik nampak sihat lagi. Dapat jalan-jalan London. Larat ye pakcik.”

“Tongkat Ali. Power.” Ayat selamba gaya orang muda. Tapi jelas janggut putih, dahi kedut seribu. Kejap-kejap betulkan kopiah.

Kau buat apa disini? Berapa lama kau disini? Tidak mahu balik Malaysia?

Macam-macam soalan dia tanya. Aku layan je. Pakcik cerita, anak dia sudah 24 tahun bekerja di Swiss, jarang balik Malaysia. Memang pernah anak ajak tinggal sana, tapi belum sampai seru katanya.

“Memanglah hidup senang, gaji besar. Tapi aku jarang dapat jumpa dia. Biasalah, siapa tak sayang anak”, pakcik mula cakap perlahan. “Bapa kau masih ada?”

“Alhamdulillah. Ada orang yang mendoakan hidup kau. Jaga mak kau baik-baik. Itu tanggungjawab anak lelaki. Aku tak merasa pun sebelum ini anak aku jaga aku, sekarang ini baru dapat peluang sikit”, muka pakcik nampak sikit puas.

“Bawa dia jalan, tengok dunia. Masa dia masih larat. Tak payah London pun, Langkawi pun dia dah ok. Orang tua ini mahu bersama anak-anak. Mahu orang sayang dia. Bukan mahu cuti tempat jauh pun, tapi mahu sama-sama.”

Aku angguk laju. Tapi dalam kepala, aku ligat fikir bila kali terakhir aku bawa ibu jalan-jalan. Aku sendiri sudah lupa.

“Jangan pandang emak seperti minta macam macam. Ingat, dia yang basuh cebok berak kau dari kecil. Satu hari nanti yang muda akan tua. Akan rasa juga. Apa yang kita tabur dalam kehidupan, itu akan kita tuai hasilnya nanti.”, nada pakcik lembut mengingat.

“Sejauh mana kau pergi, balik dan ziarah. Dia bukan mahu duit, cukup dengan kau telefon. Sayang dia selagi ada kesempatan. Kalau dia tiada, hilang tempat syurga dunia kau. Ada beza orang ada emak dengan tiada emak.”

Aku teguk teh tarik macam orang haus buka puasa. Tak pasal mata berair, bila teringat ibu di kampung. Fikiran terus terbang balik Malaysia.

Beberapa lama kemudian, anak pakcik datang, sembang kami terhenti di situ. Tapi fikiran aku tidak berakhir begitu.

Buat pertama kali aku rasa tindakan nekad keluar negara itu langkah yang salah. Buat pertama kali aku rasa tidak menjadi anak lelaki yang sepatutnya.

Kadang aku terfikir mungkin umur agak lewat untuk kembara luar negara. Ketika umur 37, aku angkut anak isteri keluar mencari kehidupan. Saat itu aku juga ayah dan ibu aku tinggalkan.

Kawan-kawan, itulah kekurangan anak perantau yang jauh. Asalkan kau hidup di luar jauh dari mereka, dekat atau jauh, bukan soalnya.

Kita ini akan sentiasa berjauhan. Memang benar, peluang bersama mereka tidak lama. Siapa yang pergi dahulu kita belum tahu.Bila kita semakin sibuk, matang dan dewasa, mereka juga semakin tua.

Untuk yang masih punya orang tua, kita berdoalah. Tadahkan tangan dengan ingatan kepada mereka.

“Ya Allah lindungi ibubapa untuk aku, di saat jauh dan tidak berdaya. Berikan kegembiraan dan kesihatan di hari-hari tua agar tiap hela nafas mendekat dia pada Pencipta. Gantikan rasa rindu ini dengan pahala buat mereka supaya hilang gulana sepanjang aku tiada di depan mata. Moga kami bertemu lagi. Amin Ya Rabb.”

Bagi yang sudah kehilangan mereka, Al-Fatihah. Hidup kita tidak selama mana.

Catatan kembara
Irwan Dahnil
Anak Cikgu Laili
Bayswater, London


Nasihat Seorang Ayah Dalam Membesarkan Anak-Anaknya Sehingga Berjaya

Membesarkan 6 anak lelaki dalam keadaan yang kewangan yang tidak kukuh bukanlah alasan buat Encik Hassan mengabaikan tanggungjawabnya sebagai seorang bapa. Di dalam video ini hasil temubual oleh Tuan Sujimy Mohamad, beliau yang bekerja sebagai pemandu teksi turut berkongsi nasihat dan pengalaman beliau dalam membesarkan anak-anak beliau sehingga berjaya. Syukur kerana kini 4 daripada anaknya sudah bergelar jurutera manakala 2 lagi masih bersekolah.


Naskhah Tulisan Tangan Ucapan Hitler Pada Tahun 1939 Dijual Pada Harga RM170,000

Manuskrip ucapan Adolf Hitler yang ditulisnya sendiri dijual dengan harga 34,000 euro (RM170,000) dalam satu acara lelong yang diadakan di Jerman pada 22 Oktober 2020 yang lalu. Bagaimanapun, acara itu mendapat kritikan yang meluas, kerana dianggap menyebarkan pemikiran pemimpin parti Nazi itu.

Menurut laporan agensi berita Associated Press, manuskrip yang terdiri daripada sembilan halaman, yang ditulis sendiri oleh Hitler pada tahun 1939 dibeli oleh seseorang yang tidak didedahkan indentitinya oleh pihak penganjur, Hermann Historica.

Bagi menjawab kritikan, pihak penganjur mendakwa bahawa naskhah itu adalah objek yang mempunyai nilai sejarah dan sememangnya layak untuk dilelong. Pihak penganjur berkata bahawa pembeli tersebut adalah wakil salah satu muzium terbesar di Eropah.

Sebelum ini, kerjaaan Jerman telah melarang semua jenis simbol dan promosi ideologi Nazi di ruang awam. Bagaimanapun, larangan itu tidak termaktub bagi barangan Nazi yang masih boleh dijual dan dilelong, selagi lambang dan simbol Nazi ditutup, lapor Deutsche Welle.

Pengarah Hermann Historica, Bernhard Pacher, berpendapat bahawa teks ini sebenarnya penting dalam membanteras kempen neo-Nazi di seluruh dunia. Alasannya adalah jika manuskrip ini dihancurkan, golongan neo-Nazi akan menggunakan kesempatan ini untuk membuat salinan palsu atau kenyataan yang tidak pernah disampaikan oleh Hitler.

Untuk rekod, Hermann Auction House telah menjual barangan parti Nazi sejak 10 tahun yang lalu. Kumpulan ini sebelum ini pernah melelong seragam yang pernah dipakai oleh Hitler pada harga USD$ 300,000, topi Hitler pula dijual pada harga USD$ 55,000 dan salinan buku propaganda Hitler, Mein Kampf dijual pada harga USD$ 130,000.

Biarpun dikritik keras oleh golongan Yahudi di Jerman, Pacher memberi jaminan bahawa pihaknya tidak akan menjual barangan tersebut kepada sebarangan orang. Dia turut memastikan bahawa mereka yang hadir ke acara lelongan tersebut bukanlah penyokong Nazi.

Sebelum ini, komuniti Yahudi di Jerman, yang merupakan salah satu sasaran kumpulan pembunuhan kaum Nazi semasa Perang Dunia II telah mengkritik acara lelongan yang diadakan oleh Hermann. Apa pun alasannya, mereka menganggap Hermann telah mempromosikan watak utama Nazi dan menyebarkan idea-idea anti semitisme yang dianut oleh Hitler.

Sebelum ini, salah seorang rakyat Malaysia telah berpeluang untuk melawat kem tahanan Nazi di Poland. Klik pautan di bawah untuk membaca.

Inilah Gambaran Ngeri Dan Kejam Yang Aku Lihat Sewaktu Di Kem Tahanan Nazi Di Poland – Bahagian 2


Nastia Tampil Dengan Single Terbaharu Tanpamu

Nastia, terkenal dikalangan peminat muzik mainstream dan juga indie kembali dengan single terbaharu Tanpamu yang dihasilkan oleh ahli kumpulan Nastia sendiri.

Lagu ini merupakan simbolik kepada semangat baru yang hadir selepas individu-individu tertentu melalui zaman gelap dalam kehidupan mereka.

Keunikan muzik video Tanpamu kali ini menampilkan kebolehan kesemua ahli kumpulan Nastia sebagai penggerak utama kepada jalan cerita disebalik lagu terbabit.

Single Tanpamu akan turut dimuatkan dalam album kedua Nastia yang berjudul “Teater” dan dijangka keluar pada tahun ini bagi mengubati kerinduan peminat mereka.

Bagi anda yang belum berkesempatan mendengar lagu baharu Kmy Kmo dan Luca Sickta bersama-sama dengan M.Nasir. Klik pautan di bawah.

Kmy Kmo Dan Luca Sickta Tampilkan M.Nasir Untuk Single Baharu Zuhud


Jenama Vape Tempatan Nasty Hasilkan Kasut Khas Bersama Converse

Para Vapers tempatan pasti sangat kenal dengan jenama liquid Nasty ini. Mungkin ramai yang tidak tahu, jenama Nasty ini semakin popular di United Kingdom di kalangan vapers di sana.

Menerusi siri lifestyle mereka, Nasty kini tampil dengan satu model kasut kustom Converse One Star yang mendapat sentuhan pereka Nasty. Warna merah dipilih bagi melambangkan keberanian dan dapat dilihat pada bahagian muncung kasut ini.

Selain itu beberapa kemasan sulaman juga turut diketengahkan dalam edisi ini yang dapat dilihat pada bahagian belakang kasut. Pada anda peminat kasut yang ingin mendapatkan kasut ini, boleh membeli di popup store Nasty Juice di Dataran Senawang, Negeri Sembilan & Dataran Klebang, Melaka pada Hari Sabtu ini 2.6.2018 Jam 9.00 malam. Cool stuff!

Nasty Converse One Star Express your self with a special custom converse one star! DROP SATURDAY, 2 JUNE 2018 (9.PM) @ Nasty Popup Store, Dataran Senawang, N Sembilan, Malaysia @ Nasty Popup Store, Dataran Klebang, Melaka, Malaysia Limited Pair 1 Person 1 Pair #firstcomefirstserve

A post shared by  NASTY JUICE (@nastyworldwide) on Jun 1, 2018 at 8:17am PDT


Nate Diaz Tumpaskan Conor McGregor Di UFC 196

Selepas aksi bercakaran pada press conference sebelum ini, pemenang akhirnya telah ditentukan selepas pertarungan di UFC 196. Conor McGregor ‘KO’ ditangan Nate Diaz. Juara featherweight dari Ireland itu yang kelihatan seperti bakal mempertahankan kejuaraannya walau bagaimanapun ‘dicekik’ pada pusingan kedua oleh lawannya dari Amerika. Diaz berjaya mengalahkan Conor dengan rear-naked choke.

Sementara itu, Holly Holm tewas mengejut kepada Miesha Tate yang berlangsung sebelum perlawanan Conor v Diaz. Holm gagal mempertahankan kejuaraanya yang dimenangi daripada Ronda Rousey tahun lepas. Tate mendominasi pusingan awal sebelum Holm kembali garang di pusingan ketiga. Bagaimanapun, Tate menamatkan cabaran Holm di pusingan kelima dengan rear-naked choke.

Conor McGregor KO ditangan Nate Diaz di UFC 196

Posted by The Vocket on Sunday, March 6, 2016


National Science Foundation Amerika Kongsikan Gambar Pertama ‘Black Hole’

Semenjak di bangku sekolah lagi, kita sudah sedia maklum dengan sistem galaksi yang mengandungi pelbagai bintang, planet dan objek-objek angkasa termasuklah kewujudan ‘black hole’. Sebelum ini ‘black hole’ hanya boleh diilustrasikan melalui gambar dan lakaran situasi di alam semesta.

Kini buat pertama kali dalam sejarah dunia, National Science Foundation Amerika Syarikat berkongsi gambar ‘black hole’ yang berjaya dirakamkan. Kejayaan mendapatkan gambar sebenar ‘black hole’ ini adalah hasil kerjasama antarabangsa melibatkan sekumpulan pengkaji dari seluruh dunia.

You're looking at the first ever image of a black hole. It was captured by the #NSFFunded @ehtelescope project. #ehtblackhole #RealBlackHole https://t.co/6dglvqrvOs pic.twitter.com/0hclANf4tc

— National Science Foundation (@NSF) April 10, 2019

Menurut kenyataan rasmi National Foundation Science, gambar ‘black hole’ merupakan hasil usaha projek The Event Horizon Telescope (EHT). Sebanyak 8 buah teleskop telah diletakkan di lokasi strategik di 5 benua negara.

Hasil kajian juga mengesahkan kedudukan sebenar ‘black hole’ yang terletak di tengah-tengah Messier 87. Messier 87 ialah salah satu galaksi terbesar berhampiran dengan kelompok galaksi Virgo.

Untuk pengetahuan, proses untuk mendapatkan imej black hole tersebut memerlukan kapasiti storan sebanyak 5 petabytes bersamaan 5.2 juta gigabytes. Diketuai oleh Katie Bouman, hasil usaha beliau nampaknya berjaya setelah algoritma yang dihasilnya berjaya membolehkan imej black hole terhasil.


37 Tahun Beroperasi, Nationwide Express Umum Penutupan Operasi

Mulai beroperasi bermula tahun 1987, Nationwide Express Courier Services Bhd dilaporkan bakal muncul sebagai sebuah lagi syarikat yang bakal menutup operasi di Malaysia.

Difahamkan persekitaran yang semakin mencabar dan sengit antara yang membuatkan syarikat ini memilih untuk menutup operasi selepas 37 tahun.

Nationwide Express Courier Services Bhd dalam satu kenyataan berkata syarikat mereka sedang mengambil langkah untuk menghentikan operasi perniagaannya secara beransur-ansur selepas petisyen penggulungan difailkan terhadapnya.

Untuk pengetahuan, Nationwide Express dibangunkan oleh seorang ahli perniagaan bernama Tan Sri Basir Ismail yang sekaligus berjaya membawa syarikat ini menjadi antara peneraju khidmat kurier dalam negara.

Sebagai rekod, Nationwide Express memiliki 1,100 pekerja, lebih 300 kenderaan dan 500 motosikal. Sebanyak 150 cawangan Nationwide Express turut tersedia di Malaysia, Singapura dan Brunei dengan kapasiti untuk mengurus 40,000 barangan sehari.

Mengulas mengenai operasi penghantaran barang, syarikat ini dilaporkan bakal menerima barangan terakhir pada 7 Disember ini manakala Nationwide Express bakal menghentikan operasi secara rasmi pada 15 Disember.


9 Bilionair Yang Merancang Untuk Menderma Sebahagian Besar Duit Mereka

Ramai bilionair menderma sebahagian wang mereka kepada badan kebajikan, tetapi hanya sebahagian kecil memberi banyak wang mereka untuk kebajikan.

Ditubuhkan oleh CEO Berkshire Hathaway, Warren Buffett, Bill dan Melinda Gates, Giving Pledge menjemput orang-orang paling kaya di dunia untuk berikrar memberikan lebih separuh daripada harta mereka untuk tujuan kebajikan, sama ada ketika hidup atau apabila sudah mati kelak. Sehingga Jun 2015, sebanyak 137 individu dan keluarga ultra-kaya telah menyertai usaha itu, dengan beberapa orang berikrar untuk memperuntukkan lebih daripada 99% kekayaan mereka untuk filantropi.

Berikut adalah sembilan pengikrar bilionair yang merancang untuk menderma sebahagian besar wang mereka, dan bagaimana mereka merancang untuk melakukannnya:

Paul Allen, telah menderma sebanyak USD $2 bilion  setakat ini, memberi dana kepada penyelidikan saintifik bernilai tinggi melalui Allen Institute for Brain Science.

Pengasas bersama Microsoft ini, Paul Allen menyertai Giving Pledge pada tahun 2010. Usaha kebajikan beliau kebanyakannya tertumpu di kawasan Barat Laut Pasifik, iaitu tempat beliau tinggal dan bekerja, terutamanya dalam bidang penyelidikan sains.

Institut kajian beliau mengkaji penyebab-penyebab genetik yang mengakibatkan gangguan dan penyakit otak, serta fungsi dan kerosakan dalam otak yang yang memberi kesan kepada pesakit. Setakat ini, Allen telah menderma sebanyak USD $ 2 bilion kepada badan amal, menurut kajian firma Wealth-X, termasuk derma sebanyak USD $100 juta setahun lalu untuk memerangi virus wabak Ebola di Afrika Barat.

Manoj Bhargava, telah berjanji untuk menderma 90% daripada kekayaannya, dengan memberi tumpuan kerja-kerja amal dengan tujuan untuk mengurangkan penderitaan manusia.

Pengasas dan Ketua Pegawai Eksekutif syarikat minuman tenaga 5-Hour Energy telah berikrar untuk memberi lebih daripada 90% hartanya untuk tujuan amal. Banyak usaha filantropi beliau bertujuan untuk meringankan penderitaan manusia. Yayasannya telah menerima lebih 400 projek setakat ini, seperti memperbaiki sekolah-sekolah dan hospital, dan memajukan pendidikan kerjaya wanita di luar bandar India.

Satu lagi tumpuan yayasan beliau: alam sekitar. Yayasan itu sedang cuba untuk mengurangkan pelepasan bahan api fosil ke udara sebanyak 50% dan membersihkan bahan kimia berbahaya daripada arang batu.

Sara Blakely mendedikasikan hidupnya untuk membantu wanita.

Pengasas Spanx, Sara Blakely menyertai Giving Pledge dengan tujuan untuk “menjadikan dunia ini tempat yang lebih baik… one woman at a time.” Usaha beliau bermula dengan program yang dikenali sebagai Leg-UP, iaitu satu program yang memberi peluang kepada usahawan wanita untuk menampilkan produk mereka secara percuma dalam katalog Spanx.

Blakely juga telah membantu para wanita membiayai pendidikan kolej, membiayai program keusahawanan di sekolah-sekolah perempuan, dan menyumbang USD $1 juta kepada Oprah’s Leadership Academy untuk kanak-kanak perempuan di Afrika Selatan.

Warren Buffett berikrar untuk menderma lebih daripada 99% kekayaan beliau dan telah menderma lebih daripada USD $21.5 bilion.

CEO Berkshire Hathaway, Warren Buffett adalah tidak asing kepada dunia filantropi, telah menubuhkan Giving Pledge dengan Bill dan Melinda Gates dan berikrar untuk menderma lebih daripada 99% kekayaannya sendiri untuk tujuan kebajikan – ketika hidup atau selepas kematiannya. Beliau telah menderma sekurang-kurangnya USD $21.5 bilion, menurut Wealth-X.

“Setakat ini,” dia menulis dalam surat ikrarnya, “kira-kira 20% saham saya (dalam stok Berkshire Hathaway) telah diagih-agihkan” kepada pelbagai badan amal. Derma beliau pada musim panas tahun ini berjumlah USD $2.8 bilion – tahun kedua berturut-turut dia memberikan jumlah sebanyak ini kepada badan amal. Buffett akan terus mengagih-agihkan 4% lagi saham beliau setiap tahun.

Patrice dan Precious Motsepe membantu mereka yang terpinggir dan kurang bernasib baik di Afrika Selatan.

Patrice Motsepe, pengasas syarikat perlombongan African Rainbow Minerals dan juga merupakan satu-satunya bilionair berkulit hitam di Afrika Selatan, bersama-sama isterinya Precious, berusaha untuk menghapuskan ketidaksamaan di Afrika Selatan dengan membantu mereka yang kurang bernasib baik untuk menjadi lebih berdikari dan mampu menyara diri sendiri.

Pada tahun 1999, Motsepes menubuhkan Yayasan Motsepe dan meletakkan sekurang-kurangnya separuh daripada kekayaan mereka untuk mewujudkan peluang pekerjaan baru, menyokong pendidikan dan memperbaiki kehidupan kanak-kanak, penganggur, orang kurang upaya dan lain-lain.

Richard Branson meluangkan 80% daripada masanya untuk Virgin Unite, badan amal Virgin Group.

Pengasas Virgin Group Richard Branson bisnes dalam pelbagai bidang – muzik, telekomunikasi, penerbangan udara dan percutian angkasa lepas – dan sejak sedekad lalu mula bergiat dalam dunia filantropi.

Pada tahun ini Virgin Unite meraikan ulangtahun yang ke-10 dan meraikan usaha mereka yang menggunakan laluan keusahawanan untuk menangani isu-isu penting seperti mengurangkan pelepasan karbon, perlindungan alam sekitar, dan penyelesaian konflik. Branson dan isterinya Joan menyertai Giving Pledge pada tahun 2013.

Bill dan Melinda Gates telah menderma $ 27 bilion dan menumpukan usaha untuk membasmi penyakit yang boleh dicegah.

Juga penubuh Giving Pledge, pengasas Microsoft, Bill Gates dan isterinya Melinda melalui yayasan mereka, membiayai inisiatif dan program di seluruh dunia yang menyokong pembangunan pertanian, bantuan kecemasan, kemiskinan bandar, kesihatan global dan pendidikan. Mereka menjuarai carta penderma wang paling banyak, iaitu sebanyak USD $27 bilion, menurut Wealth-X.

Pasangan Gates menumpukan perhatian mereka terhadap penyakit yang serius tetapi boleh dicegah, contohnya melalui vaksin. Yayasan itu menghantar vaksin untuk penyakit seperti polio dan batuk kering kepada negara-negara yang tidak mampu menyediakan vaksin percuma kepada rakyat mereka.

BACA: Kini Bill Gates Telah Pun Minum Air Dari Hasil Buangan Manusia Dengan Penuh Yakin Sekali

Azim Premji membiayai latihan perguruan dan program-program komputer untuk reformasi sekolah-sekolah awam di India.

Pengerusi syarikat IT dan perundingan India, Wipro berusaha untuk mengubah sistem pendidikan awam India melalui Azim Premji Foundation. Dia menderma USD $8 bilion setakat ini, menurut Wealth -X.

Antara inisiatif kebajikan beliau termasuklah program Computer Aided Learning, yang ditawarkan dalam 18 bahasa, dan Azim Premji University, sebuah universiti bukan keuntungan yang melatih guru-guru.

Premji menyertai Giving Pledge pada tahun 2013; sebelum itu, beliau menderma 8.7% daripada saham Wipro beliau (bernilai kira-kira $2 bilion) untuk menubuhkan yayasan beliau.

Mark Zuckerberg dan isterinya Priscilla berjuang melawan Ebola dan memperbaiki sekolah-sekolah awam di kawasan San Francisco Bay.

Pengasas dan Ketua Pegawai Eksekutif Facebook, Mark Zuckerberg membuat berbilion-bilion dolar melalui rangkaian sosial terbesar dunia, Facebook, dan beliau merupakan antara orang terawal yang menyertai Giving Pledge pada tahun 2010. Sehingga hari ini beliau telah menderma sebanyak USD $1.6 bilion.

Pada tahun lalu, Zuckerberg dan isterinya Priscilla, menderma $25 juta kepada Yayasan CDC  untuk menentang Ebola, dan menggalakkan follower Facebook mereka melakukan perkara yang sama.

Pasangan Zuckerberg juga menderma USD $75 juta untuk Silicon Valley Community Foundation untuk menyokong San Francisco General Hospital. Mereka juga menyokong pembentukan pendidikan awam yang lebih baik, dan telah menderma lebih daripada USD $100 juta setiap seorang untuk meningkatkan sistem sekolah awam di sekolah-sekolah di Newark, New Jersey.

BACA: Ramai Orang Tahu Nasihat Warren Buffett Yang Ini. Tapi Tak Ramai Yang Faham Dan Praktikkan

LIKE dan FOLLOW Vocket di Facebook serta Instagram


NATO Keluar Amaran Putin Sedang Bersiap Dengan Senjata Nuklear, Adakah Perang Akan Berlaku?

NATO telah keluarkan amaran risikan kepada negara anggotanya dan memberi peringatan mengenai pengerahan kapal selam nuklear Rusia ‘K-329 Belgorod’, yang membawa peluru berpandu nuklear Poseidon, juga dikenali sebagai Senjata Apocalypse, lapor akhbar harian Itali ‘La Repubblica’ Ahad.

Memetik laporan News 360, Kapal selam baharu itu dilancarkan pada Julai dan kini dilaporkan sedang menyelam di perairan Artik selepas dilaporkan terlibat dalam sabotaj saluran paip gas Nord Stream, menurut beberapa sumber tidak rasmi.

Amaran daripada NATO ini difahamkan adalah kebimbangan bahawa Rusia bakal memulakan perang nuklear selepas negara itu dikatakan bakal menguji peluru berpandu Poseidon, torpedo yang mampu bergerak sehingga 10,000 kilometer di bawah air dan bakal meletupkan tsunami radiaktif.

Peluru berpandu berkuasa besar buatan Rusia ini telah diperkenalkan pada 2018. Tujuannya adalah untuk memastikan bahawa kekuasaan Rusia di Eropah tidak tergugat. Bagaimanapun, pakar nuklear berhujah bahawa kesan yang sama boleh dicapai dengan peluru berpandu antara benua seperti yang beroperasi sejak 1960-an.

Amerika Syarikat pula kini telah mengaktifkan satelitnya bagi mengesan kesan haba yang dikeluarkan oleh peluru berpandu yang diaktifkan. Bagaimanapun, satelit tersebut tidak mampu untuk mengesan apa-apa aktiviti peluru berpandu yang berada di bawah laut.

‘Belgorod’ mempunyai panjang 184 meter dan lebar 15 meter, ia boleh bergerak dengan kelajuan kira-kira 60 kilometer sejam di bawah air. Difahamkan bahawa ia boleh menyelam selama 120 hari tanpa perlu muncul ke permukaan.

Selain torpedo tersebut, antara senjata lain yang dimiliki oleh kapal selam K-329 ialah peluru 24 meter yang mampu membawa hulu peledak nuklear kira-kira dua megaton. “Ia adalah jenis senjata yang sama sekali baru, yang akan memaksa tentera laut Barat mengubah perancangan mereka dan membangunkan langkah pertahanan baharu,” kata pakar HI Sutton, menurut ‘La Reppubblica’

Untuk rekod, Rusia kini telah dikenakan pelbagai sekatan ekonomi selepas mereka menyerang Ukraine sejak pertengahan tahun ini. Perang yang dicetuskan oleh Rusia ini telah menyebabkan kesan ekonomi yang besar kepada dunia dan ia juga telah mendapat kritikan meluas daripada negara Eropah dan Amerika Syarikat.


NATO Siap Sedia Perang Nuklear Dengan Rusia Selepas Putin Kata Bakal Ada ‘Hiroshima 2.0’

Perikatan pertahanan NATO telah mula membuka suara mengenai potensi perang dengan senjata nuklear Rusia. Agensi pertahanan yang dianggotai oleh beberapa negara eropah berkata mereka akan terus berjaga-jaga dan meneruskan latihan bagi menyediakan diri dengan jika perang nuklear berlaku.

Setiausaha Agung NATO Jens Stoltenberg berkata beliau masih memantau pergerakan Moscow, yang dikhuatiri berisiko. Tambah-tambah selepas kegagalan tentera pimpinan Presiden Vladimir Putin di beberapa wilayah di Ukraine sehingga. Kegagalan ini merisaukan kerana bila-bila masa sahaja Putin boleh menggunakan senjata nuklear.

“Sekarang adalah masa yang sesuai untuk bertegas dan menjelaskan bahawa NATO berada di sana untuk melindungi dan mempertahankan semua sekutu… Ia akan menghantar isyarat yang sangat salah jika kita tiba-tiba membatalkan latihan rutin yang telah lama dirancang kerana perang di Ukraine,” kata Stoltenberg yang dipetik Channel News Asia.

Kenyataan Stoltenberg merujuk kepada latihan ‘Steadfast Noon’ yang berlangsung setiap tahun, di mana tentera udara NATO mengamalkan penggunaan bom nuklear dengan latihan penerbangan.

“Ini adalah satu latihan untuk memastikan penghalang nuklear kami kekal selamat, terjamin dan berkesan.”

Stoltenberg juga menambah bahawa menggunakan kekuatan tentera NATO adalah cara terbaik untuk mencegah apa-apa isu dengan Rusia, yang sebelum ini telah membuat ancaman bakal menggunakan senjata nuklear di Ukraine.

Awal minggu lalu, Putin berkata Rusia akan menggunakan “semua cara yang ada” untuk mempertahankan wilayahnya di Ukraine. Malah beliau berkata Amerika Syarikat (AS) pernah melakukannya hal yang sama sebelum ini dengan pengeboman atom di Hiroshima.

Ancaman berkaitan serangan nuklear Rusia kemudiannya dijawab oleh Presiden AS Joe Biden. Dalam kenyataannya, Biden berkata jika ancaman Rusia benar-benar berlaku, Armageddon atau ‘apocalypse of fire’ juga akan direalisasikan.

“Saya tidak fikir ada perkara seperti keupayaan untuk (menggunakan) senjata nuklear taktikal dengan mudah dan tidak berakhir dengan Armageddon,” katanya.

Untuk rekod, perang Rusia-Ukraine kini sudah berlangsung selama lebih 200 hari. Kebanyakan kerosakan setakat ini banyak terjadi di Ukraine, manakala Rusia pula telah dikenakan sekatan ekonomi oleh negara-negara luar.


Bagaimana Pemuda Lumpuh Hampir Seluruh Badan Ini Mengajar Penjaga Lain Yang Normal

Di dalam grup Whatsapp Info Strok & Lumpuh, selain penjaga pesakit, ada juga pesakit sendiri yang aktif berkongsi maklumat dan pengalaman peribadi.

Saya ingin kongsikan satu perbualan yang saya fikir cukup penting, antara pesakit dan penjaga.

Iaitu bagaimana penjaga pesakit terlantar yang masih tidak mampu respon atau bercakap, mendapatkan maklumat mengenai pesakit jagaan mereka, melalui pesakit lain yang boleh menjawab ‘persoalan-persoalan terpendam’ mereka selama ini.

Pesakit yang dimaksudkan di sini ialah Tuan Nazsafaréen Hasan Safaréen Hasan yang mesra dipanggil Naz di kalangan kami.

Tuan Naz berusia 30 tahun, seorang mangsa kemalangan langgar lari pada tahun 2014. Tuan Naz mengalami Spinal Cord Injury (SCI) yang mengakibatkan beliau terlantar dan tubuhnya lumpuh dari paras dada ke bawah.

Penjaga pesakit yang dimaksudkan pula, adalah Puan Nurul Yune Aris yang tinggal di Machang, Kelantan.

Puan Nurul, 34 tahun, menjaga suaminya yang diserang strok pendarahan sejak 4 tahun lalu.

Suaminya Tuan Najmi, sebelum ini merupakan seorang Majistret di Sabah. Selepas serangan strok kali kedua, 2 tahun lalu akibat sawan yang teruk, Tuan Najmi kini terlantar dan tidak boleh bercakap dengan respon yang sangat minima.

Puan Abizan Umi Izan pula baru beberapa bulan menjaga suami yang juga mengalami strok pendarahan.

Manakala Puan Amirah pula menjaga ayahnya yang baru-baru ini diserang strok ketika sampai di Lapangan Terbang di London.

Tuan Naz dan kesemua pesakit masih memakai tiub tracheostomy.

Untuk pengetahuan, tiub tracheostomy (trachy) yang dipasang di leher pesakit adalah bertujuan untuk membantu dan memudahkan pernafasan pesakit.

Tetapi ia mengakibatkan pesakit mudah mengalami batuk-batuk dan berkahak. Apabila pesakit mengalami kahak yang banyak, ia perlu disedut keluar menggunakan mesin khas.

Oleh kerana Tuan Najmi dan pesakit lain tidak mampu respon, jadi penjaga-penjaga ini tidak tahu sama ada pesakit merasa sakit, atau tidak selesa apabila sedutan kahak dibuat.

Ikuti perbualan Tuan Naz (pesakit), Puan Nurul, Puan Abizan dan Puan Amirah dalam usaha untuk memahami situasi pesakit yang memakai tiub tracheostomy.

Puan Nurul: Naz, awak masih bertracky kan?

Puan Nurul: Siapa suction (sedut) kahak? Ke dah tak ada kahak?

Tuan Naz: Mak.. Kejap banyak kahak kejap tak ada. Kadang-kadang tu seminggu tak suction.

Puan Nurul: Suami akak masih bertracky. Dan ramai geng-geng tracky dalam ni. Nak tanya Naz tak kuat ke nak telan air liur? Kadang-kadang batuk tu adakah sebab kedudukan leher yang bertracky tak kena pada tempatnya?

Tuan Naz: Saya air liur tak sangat menelan. Kalau telan air liur selalu memang banyak kahak. Memang kadang-kadang kedudukan trachy di leher boleh batuk. Kalau faktor hisap rokok memang banyak kahak. Nak kurang kahak, saya amalkan air suam awal pagi . Air tu ditelan campur madu (ditelan). Saya dulu masa mula-mula pakai memang banyak kahak dan asyik batuk terutamanya bila nak mengiring.

Puan Nurul: Sangat betul Naz. Asal mengiring batuk. Huhu. Satu lagi Naz, apa rasa pakai tracky ni? Betul ke hujung tracky yabg muncung tu boleh rasa di dinding tekak?

Tuan Naz: Tak rasa tapi bila tekan di luar akan dapat rasa.

Puan Abizan: Naz, kak nak tanya. Sakit ke masa cuci kahak tu. Sebab masa suami dok pakai trachy tu masa kak cuci kahak, bila masuk dalam sikit mesti mata sampai naik ke atas dan muka jadi merah. Huhuuuu tak tahan tengok.

Tuan Naz: Bila sedut memang rasa sakit sampai keluar air mata. Nak kurang rasa sakit jangan terus sedut ke dalam. Sedut hujung-hujung bahagian luar, lepas tu sikit-sikit masuk dalam.

Puan Amirah: Pernah berdarah tak? Tadi Mira bersihkan trachy ayah, kahak ada darah. Nangis tengok.

Tuan Naz: Kalau selalu suction akan ada darah. Kalau selalu sangat, jadi penat, lepas tu sesak nafas.

Puan Amirah: Sorry, soalan pelik. Selamat ke (lubang trachy) dari semut atau serangga yang comel-comel ni.

Tuan Naz: Setakat ni okay, Alhamdulillah. Tak ada apa yang masuk.

Jika rakan-rakan perasan, saya ada maklumkan sebelum ini, Tuan Naz merupakan pesakit SCI yang lumpuh dari paras dada ke bawah. Bermaksud beliau juga lumpuh tangan.

Jadi bagaimana beliau menaip untuk menjawab semua persoalan dari para penjaga pesakit ini?

Inilah Tuan Naz. Beliau menaip menggunakan mouth stick yang penggunaannya khusus bagi individu yang lumpuh sepertinya. MasyaAllah.

Pertama kali saya melihat foto ini, sungguh saya kagum dengan semangatnya. Orang muda yang hebat diuji.

Adakah kita mahu lagi merungut dengan sekalian kesibukan yang Allah beri pada kita? Sedang tangan dan kaki kita cukup sempurna untuk melunaskan semua pekerjaan.

Terima kasih Naz dan semua sahabat di dalam grup ISL. Saya percaya, kita semua banyak belajar antara satu sama lain. Alhamdulillah.

Moga Allah permudahkan tanggungjawab yang tergalas di bahu kita semua.


Naza-Berjaya Dipilih Sebagai Pembekal Kenderaan Rasmi Kerajaan

Sejak permulaan tahun ini, pelbagai spekulasi terhasil berikutan isu penamatan kontrak Spanco sebagai pembekal kontrak kenderaan rasmi kerajaan selepas lebih dua dekad. Selain itu, isu-isu hangat melibatkan Toyota Vellfire yang bakal dipilih seterusnya digantikan dengan Proton Perdana antara yang menjadi bualan netizen.

Terbaharu, selepas beberapa minggu tender bekalan kereta rasmi kerajaan dibuka, konsortium Naza-Berjaya antara yang dipilih pihak kerajaan bagi membekal, menyelenggara dan menguruskan kereta rasmi.

Pemilihan Naza-Berjaya sebagai pembekal kontrak ini sekaligus bakal memberi kelebihan buat konsortium ini memandangkan Naza-Berjaya merupakan pembekal kepada 20 jenama kenderaan. Penawaran dari segi baik pulih kenderaan, servis sokongan selepas penjualan antara yang ditawarkan.

Berdasarkan keputusan yang dibuat, kontrak yang diterima konsortium Naza-Berjaya ini bakal mula berkuat kuasa seawal pertengahan tahun ini. Agak menarik untuk menyaksikan penawaran kereta yang bakal ditawarkan konsortium ini bagi memenuhi kehendak 12,500 buah kereta pihak kerajaan.

Kami kongsikan kepada anda berita berkaitan isu pemilihan kereta kerajaan sebelum pembekal kereta rasmi kerajaan dipilih.

Batal Hasrat Guna Vellfire, Kerajaan Pilih Untuk Kekalkan Penggunaan Proton Perdana

Vellfire Dan Honda Accord Dipilih Sebagai Kenderaan Rasmi Menteri Dan Pegawai Tinggi


Selain Daripada Kereta, Naza Turut Berikan Rumah Kepada Pemenang Pingat Emas Paralimpik

Tahniah diucapkan kepada semua atlet negara yang bertanding di sukan Paralimpik Rio 2016 pada kali ini. Satu rekod dan pencapaian yang cukup membanggakan, sekaligus mengharumkan lagi nama Malaysia dipersada dunia.

Khasnya kepada Ridzuan Mohamad Puzi apabila berjaya meraih pingat emas pertama buat Malaysia dalam acara 100m T36, Muhammad Ziyad Zolkefli sebagai penyumbang pingat emas ke 2 dalam acara lontar peluru F20 dan Abdul Latif Romly dalam acara lompat jauh T20.

Selepas memperoleh emas, mereka juga bakal menerima sebuah kediaman Trion 888 di Seri Kembangan dan Kia Sportage setiap seorang. Perkara ini diumumkan sendiri oleh Pengerusi dan Ketua Pegawai Eksekutif Naza Corporation Holdings, SM Nasarudin SM Nasimuddin.

“Saya amat berbangga dengan atlet paralimpik Malaysia yang bakal membawa pulang pingat emas ke tanah air.”

“Sebagai sebuah syarikat tempatan, Naza akan memberi ganjaran kepada atlet Malaysia yang memenangi emas di Paralimpik Rio 2016 dengan menghadiahkan kediaman Trion 888 di Seri Kembangan dan juga sebuah Kia Sportage sebagai tambahan.” katanya.

Menurut kenyataan, Trion 888 yang terletak di Equine Park, Seri Kembangan ini dibangunkan oleh syarikat hartanah, Naza TTDI Sdn Bhd bernilai RM350,000. Pembangunan ini dijangka siap sebelum akhir tahun 2017.

SM Nasarudin yang juga menerajui tahun pertamanya sebagai Presiden Majlis Paralimpik Malaysia menyifatkan kejayaan tersebut bukan hanya memberi inspirasi kepada atlet negara, malah kepada rakyat Malaysia.

“Atlet paralimpik negara telah menunjukkan keberanian dengan mengenepikan kelemahan mereka. Ini yang dimaksudkan Malaysia Boleh!.”

Tahniah kepada semua juara pingat emas di sukan Paralimpik Rio, bukan sahaja dapat emas, pakej lengkap rumah dan kereta sekali.

BACA: Ridzuan Dan Ziyad Sumbang Pingat Emas Buat Negara Di Sukan Paralimpik Rio


NAZA Terpaksa Memberhentikan 300 Pekerja Akibat Kemerosotan Jualan

Kira-kira 300 pekerja syarikat pengeluar kereta Naza Automotive Manufacturing (NAM) Sdn Bhd diberhentikan kerja hari ini selepas jualan kenderaan jatuh tahun ini sejak pengenalan Cukai Barang dan Perkhidmatan (GST) pada April lalu.

Pemberhentian tersebut melibatkan 255 kakitangan, 30 Jawatankuasa NAM dan selebihnya kakitangan pentadbiran.

Kesemua kakitangan yang diberhentikan itu diraikan dalam satu majlis perpisahan yang diadakan di Dewan Seri Zaleha di Gurun Kedah.

Dalam satu atur cara majlis program yang dikirimkan kepada The Malaysian Insider, majlis perpisahan diadakan hari ini turut disertai Ketua Pegawai Operasi NAM Roslan Abd Ghani dan ucapan pegawai Jabatan Tenaga Kerja.
Semasa majlis sama, semua kakitangan juga diberi surat pemberhentian kerja.

The Malaysian Insider cuba menghubungi ibu pejabat NAM di Kedah bagi mendapatkan pengesahan mengenainya, bagaimanapun gagal mendapat sebarang maklum balas.

NAM merupakan salah sebuah syarikat pengeluar kereta di bawah Kumpulan Naza yang memulakan operasi pada Mei 2004.

Menurut maklumat daripada laman rasminya, NAM memiliki 1,000 tenaga kerja dan menjalankan kerja pemasangan kereta Peugeot dan Kia untuk pasaran tempatan dan luar negara.

Jualan kenderaan keseluruhan pada Julai tahun ini susut kepada 58,646 unit daripada 60,269 unit yang dicatatkan pada bulan yang sama pada 2014.

Persatuan Automotif Malaysia (MAA) berkata jumlah yang rendah itu disebabkan jualan kurang memberangsangkan dalam segmen kenderaan penumpang dan komersial.

Jualan kenderaan penumpang pada Julai merosot kepada 52,636 unit berbanding 53,576 unit pada bulan yang sama tahun lepas, manakala jualan kenderaan komersial turun kepada 6,010 unit daripada 6,693 unit sebelum ini.

Dari Januari hingga Julai, jualan kenderaan keseluruhan susut kepada 380,830 unit berbanding 393,425 unit bagi tempoh yang sama tahun lepas, kata MAA yang dipetik dalam laman rasminya.

MAA sebelum ini juga meramalkan jualan kereta tahun ini bakal menyusut akibat pelaksanaan GST kerana orang ramai mengambil sikap tunggu dan lihat.

LIKE dan FOLLOW Vocket di Facebook serta Instagram


Naza Umum Ramasamy Devaraju Sebagai Timbalan Kumpulan CEO Terbaru

Sebuah nama baru telah diumumkan Naza Corp Holdings Sdn Bhd pada hari ini apabila Ramasamy Devaraju telah dilantik sebagai timbalan kumpulan CEO serta merta.

Berdasarkan pengalaman beliau sebagai jurutera automotif selama 30 tahun, beliau bakal membantu Naza Corp Holdings dalam menguruskan operasi automotif serta memfokuskan kepada perkhidmatan pelanggan dalam skala yang besar.

Ramasamy sebelum ini pernah berkhidmat di India dan Timur Tengah dalam menguruskan operasi penjualan melibatkan Hindustan Motors, Tata Motors serta Mercedes-Benz India.

Jawatan terakhir yang disandang beliau sebelum berkhidmat bersama Naza Corp Holdings adalah pengarah operasi di Cycle & Carriage Bintang Bhd dimana beliau telah bertugas di syarikat ini selama 14 tahun.

Tahniah diucapkan buat Ramasamy Devaraju. Semoga lebih banyak kejayaan berjaya dicapai buat Naza Corp Holdings khususnya buat pasaran luar.


Dilamar Penuh Romantik, Waris Syarikat Naza Dan Berjaya Bertunang

Jika perlu dipilih satu pasangan untuk gelaran wedding of the year ianya pasti menjadi milik pasangan ini. Anak kepada empayar Naza Group, SM Faliq SM Nasimuddin, 32 membuat lamaran kepada kekasihnya Chryseis Tan, 29 anak kepada jutawan Vincent Tan ketika mereka bercuti di Marrakesh baru-baru ini.

Berita berkenaan lamaran ini dikongsi sendiri oleh Chryseis di laman Instagram milik beliau semalam dan lamaran dibuat di sebuah lokasi yang penuh romantik. Pasangan ini sudah lama berkawan dan dikatakan sudah mula mengenali satu sama lain sejak masih belajar lagi.

A post shared by ♕ Chryseis Tan ♕ 陈雪铃 (@chrystan_x) on Jul 1, 2017 at 6:36am PDT

SM Faliq, merupakan Deputy Executive Chairman untuk NAZA TTDI manakala Chryseis adalah CEO untuk Berjaya Times Square serta executive director untuk Berjaya Assets.

Rakan-rakan mereka juga ramai yang mengungkapkan rasa gembira dengan berita ini dan tidak sabar menantikan majlis perkahwinan Faliq dan Chryseis. Semoga segala urusan untuk perkahwinan ini dipermudahkan. Mereka berdua memang sepadan; seorang kacak dan seorang cantik. Bagai pinang dibelah dua.


Nazir Razak Cuba Jalani Hidup Sebagai Pemandu e-hailing, Dapat RM67.00 Dalam Masa 4 Jam

Datuk Seri Nazir Razak, anak lelaki bongsu Perdana Menteri Kedua, Tun Abdul Razak dan tokoh perbankan Malaysia baru-baru ini mencuba sesuatu perkara yang di luar kebiasaan beliau iaitu merasai sendiri pengalaman menjadi pemandu perkhidmatan e-hailing terbaharu airasia ride.

Perkhidmatan yang baru sahaja dilancarkan sebulan lepas ini difahamkan sudah mula menerima lebih 5,000 permohonan dan pada 31 Ogos lalu, Nazir sendiri mencuba nasib menjadi pemandu selama tempoh 4 jam bagi memandu seberapa ramai penumpang yang boleh.

Di dalam video berdurasi selama hampir 9 minit yang dimuat naik di laman YouTube airasia Super App, kelihatan Nazir meluangkan masa bersama-sama rakyat Malaysia sambil bersembang mengenai Kemerdekaan, negara Malaysia, kewangan dan bercerita mengenai impian bapa beliau untuk negara Malaysia.

Memetik laporan DagangNews, Nazri berkata bahawa pengalaman bertugas sebagai pemandu e-hailing adalah sesuatu yang menyeronokkan. Selama 4 jam, beliau berjaya memperoleh sebanyak RM67.00 dan beliau berkata jika beliau bekerja sepenuh masa, beliau mungkin akan memperoleh pendapatan sekitar RM200 dan RM250 sehari.

“Jika saya mempunyai masa lapang, saya pasti akan meminta Tan Sri Tony untuk membenarkan saya memandu lagi untuk merasai pengalaman meraih pendapatan dan tip untuk perkhidmatan terbaik selain menikmati perbualan yang menarik,” katanya.

airasia ride dilancarkan oleh AirAsia pada bulan lalu dan dapat diakses melalui Super App yang juga menyediakan perkhidmatan pengiriman makanan, belanja, hotel dan tempahan penerbangan. Difahamkan aplikasi ini bakal bersaing dengan Grab dan perkhidmatan atas talian yang lain.

Buat masa ini, AirAsia Ride hanya tersedia di Kuala Lumpur dan Selangor, tetapi perkhidmatan ini akan dilancarkan ke negeri lain seperti Pulau Pinang, Kelantan, Melaka, Johor, Sabah dan Sarawak pada akhir tahun ini. Bagaimanapun, perkhidmatan ini sudah mula dilancarkan di Langkawi bermula 16 September ini.

Menurut Amanda Woo, Ketua Pegawai Eksekutif AirAsia Super App, mereka ada juga merancang untuk menawarkan AirAsia Ride di negara-negara ASEAN lain seperti Thailand dan Indonesia di masa hadapan.

Walaupun airasia ride beroperasi dengan cara yang sama seperti perkhidmatan e-hailing yang lain, namun perbezaan ketara yang cuba dibawa oleh airasia ride antaranya adalah pelanggan boleh memilih pemandu pilihan mereka dengan perincian yang lebih teliti seperti jarak pemanduan dan profil pemandu.

Terdahulu, tindakan Tony Fernandes mempamerkan kereta jenama Tesla berharga RM230,000 membawa padah apabila beliau dihujani dengan komen dari pelanggan AirAsia yang meminta bayaran balik tiket penerbangan yang telah dibatalkan. Klik pautan di bawah untuk membaca.

Pamer Tesla Berharga RM230,000, Instagram Tony Fernandes Dihujani Pelanggan AirAsia Minta ‘Refund’

Raih Pelaburan Daripada Pemain Poker Hong Kong, Saham AirAsia Terus Melonjak 16.56%

AirAsia Diumumkan Sebagai Syarikat Penerbangan Rasmi Liga Malaysia


Nazri Abdul Aziz Dilantik Duta Besar Malaysia Ke Amerika Syarikat

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, berkenan melantik 10 orang Ketua Perwakilan Diplomatik Malaysia termasuk Datuk Seri Mohamed Nazri Abdul Aziz sebagai Duta Besar Malaysia ke Amerika Syarikat.

Kementerian Luar Negeri dalam satu kenyataan berkata, Mohamed Nazri yang juga graduan Lincoln’s Inn di United Kingdom dipilih kerana pengalaman luasnya sebagai anggota pentadbiran negara.

Bekas menteri yang juga bekas Ahli Parlimen Padang Rengas, Nazri Abdul Aziz diumum Duta Besar ke Amerika Syarikat -Wisma Putra pic.twitter.com/x93pi2IoZF

— Mohd Redzuan Abdul Manap (@redzuanNewsMPB) February 9, 2023

Bekas Ahli Parlimen Padang Rengas itu berpengalaman mengetuai Kementerian Pembangunan Usahawan dari 1999 hingga 2004, Menteri di Jabatan Perdana Menteri (Undang-undang dan Parlimen) (2004 hingga 2013) serta Menteri Pelancongan dan Kebudayaan (2013 hingga 2018).

Beliau juga pernah menjadi Timbalan Menteri Kewangan dan Timbalan Menteri di Jabatan Perdana Menteri.

Press Release: Appointment of New Heads of the Diplomatic Mission of Malaysia pic.twitter.com/ZzABUarTiV

— Wisma Putra (@MalaysiaMFA) February 9, 2023

9 individidu lain yang turut dilantik sebagai Ketua Perwakilan Diplomatik Malaysia adalah Dato’ Syed Md Hasrin (Indonesia), Dato’ Abdul Malik Melvin Castelino (Filipina), Hendy Assan (Holy See), Hafizah Binti Abdullah (Sweden), Gloria Corina Peter Tiwet (Brazil), Ruzaimi Bin Mohamad (Kenya), Suzilah Binti Mohd Sidek (Czech Republic), Amarjit Singh Sarjit Singh (Timor-Laste) dan ‘Alauddin Bin Mohd Nor (Kuwait).


10 Soal Jawab Anda Kena Tahu Sebelum Jual Beli Tanah Lot

Kebelakangan ini, nampaknya terdapat beberapa syarikat aktif menjual tanah lot melalui perkongsian geran. Sebagai seorang yang mengikuti dunia hartanah, saya memandang perkembangan ini dengan serius, kerana ia melibatkan kesan-kesan tidak sihat kepada pembeli di kemudian hari.

Untuk lebih memahami masalah ini, saya menghubungi seorang peguam hartanah berpengalaman, Tuan Salkukhairi Abd Sukor, seorang partner di Alda Shukri Khairi & Associates, yang juga merupakan Presiden Persatuan Guaman Hartanah Malaysia (HartaGuam).

Di bawah, beliau kongsikan 10 soalan lazim tentang urusan jual beli tanah lot:

1. Adakah jual beli tanah lot menguntungkan bagi mereka yang ingin melabur dalam hartanah?

Jual beli tanah lot boleh menjadi satu pelaburan hartanah yang menguntungkan sekiranya ia mematuhi beberapa pra-syarat yang ditetapkan.

Pertama, tanah lot itu sendiri mestilah bebas daripada sebarang bebanan (free from all encumbrances), misalnya tanah lot tersebut telah mempunyai geran individu yang berasingan serta berstatus bangunan dan boleh dipindahmilikkan kepada pembeli.

Kedua, transaksi jual beli tanah lot tersebut mestilah mengikut prosedur dan peruntukan undang-undang yang sebenar.

Contohnya, transaksi jual beli tanah lot tersebut hendaklah diuruskan oleh peguam dan mengguna pakai satu perjanjian jual beli secara bertulis yang memasukkan terma-terma yang melindungi hak dan kepentingan pembeli, dan urusan pindahmilik daripada penjual kepada pembeli hendaklah didaftarkan di pejabat tanah yang berkenaan.

Ketiga, tanah lot tersebut mestilah boleh digunakan untuk didirikan rumah diatasnya. Tiada guna membeli tanah lot tetapi tidak boleh digunakan untuk didirikan rumah di atasnya.

Misalnya, tanah lot tersebut tidak termasuk dalam zoning perumahan, atau keluasan tanah lot itu terlalu kecil dari segi saiznya atau bentuknya sehingga menyebabkan ianya tidak praktikal untuk didirikan rumah yang selesa di atasnya.

Sekiranya pra syarat di atas dipatuhi, tidak mustahil urusan jual beli tanah lot boleh menjadi satu bentuk pelaburan hartanah yang menguntungkan.

2. Bagaimana, untuk pembeli, memastikan tanah lot yang dibeli benar-benar wujud dan bukan menjadi mangsa penipuan?

Mudah sahaja sebenarnya. Untuk memastikan sesuatu tanah lot yang ingin dibeli itu memang benar-benar wujud, pembeli hendaklah meminta daripada penjual salinan hakmilik (geran) individu yang berasingan untuk tanah lot
tersebut.

Sekiranya penjual berdolak-dalik atau enggan untuk memberi salinan geran individu tanah lot yang ingin dijual tadi, besar kemungkinan, tanah lot tadi memang tidak wujud atau geran individu yang berasingan dan berstatus bangunan untuk tanah lot tersebut masih belum ada.

Pembeli jangan mudah terpedaya apabila dibawa oleh penjual atau wakilnya untuk melawat tapak (site visit) tanah lot yang dikatakan ingin dijual itu. Belum tentu tapak yang cantik dan terang atau lokasinya yang strategik memberi indikasi yang hakmilik individu yang berasingan terhadap tanah lot tersebut telah wujud.

Sebab itu sebagaimana yang saya nyatakan tadi, perkara pertama sekali yang anda kena dapatkan daripada penjual sebelum buat keputusan untuk beli tanah lot adalah salinan geran individu yang berasingan.

Sekiranya penjual enggan beri atau memang sah ianya masih belum ada geran individu yang berasingan, eloklah dilupakan sahaja hajat anda untuk membelinya kerana ianya adalah berisiko. Secantik mana sekalipun keadaan tanah lot itu atau strategik mana sekalipun lokasinya, sekiranya ia tiada geran individu yang berasingan, ianya tidak akan memberi apa-apa makna kepada anda.

Sekiranya pembeli telah memperolehi salinan geran tanah lot tersebut daripada penjual, lakukanlah carian persendirian di pejabat tanah dimana tanah lot tadi terletak. Daripada carian itu, pembeli dapat mengetahui segala
maklumat berkaitan dengan tanah lot tersebut.

Adalah disarankan juga, agar pembeli dapat membuat semakan di
pejabat tanah tentang lokasi dan kedudukan sebenar tanah lot tersebut, adakah lokasi dan kedudukannya betul dan sama sebagaimana anda telah dibawa melawat tapak sebelum ini.

Sekiranya semua perkara yang saya sebutkan tadi memuaskan hati anda dan tiada sebarang keraguan di sana, maka bolehlah anda teruskan niat anda
untuk membeli tanah lot tersebut.

3. Pada pendapat tuan, apakah cara paling berkesan dan persediaan untuk menceburi diri dalam jual beli tanah lot?

Saya fikir dalam apa-apa perkara sekalipun yang kita lakukan, kita mestilah mempunyai ilmu. Jangan lakukan sesuatu perkara sekadar ikut ikutan.

Kawan-kawan beli tanah lot, kita pun hendak beli juga. Atau jangan mudah
terpedaya dengan tawaran harga jualan tanah lot yang murah atau seolah-olah tidak logik. Begitu juga, jangan hanya terpesona dengan lokasi dan keadaan fizikal tanah lot tersebut selagi anda belum lihat geran individunya.

Rajin-rajinlah bertanya kepada mereka yang berpengalaman dan pakar dalam urusan jual beli tanah lot sebelum anda membuat keputusan untuk membelinya.

Selain daripada itu, saya juga menggalakkan anda merujuk kepada peguam hartanah yang berpengalaman dalam urusan jual beli tanah lot sebelum anda membelinya.

Lantiklah peguam anda sendiri yang boleh melindungi hak dan kepentingan anda dalam urusan jual beli tersebut. Jangan hanya bergantung kepada peguam yang disediakan oleh penjual kerana peguam yang dilantik oleh penjual tadi belum tentu dapat melindungi hak dan kepentingan
anda sepenuhnya.

4. Seperti yang kita tahu, banyak tanah lot yang dijual di bawah status geran bersama, apa pandangan tuan?

Sebagaimana yang saya nyatakan tadi, adalah berisiko membeli tanah lot yang belum ada geran individu yang berasingan atau tanah lot tadi masih di bawah geran bersama dan berstatus pertanian.

Ini kerana sekiranya tanah lot tersebut masih di bawah geran bersama, besar kemungkinan ianya tidak boleh dipindahmilikkan kepada nama
anda akibat kekangan dari segi perundangan.

Kalaupun ianya boleh dipindahmilik kepada nama anda , hak dan
kepentingan anda terhadap tanah lot tersebut tidak dilindungi sepenuhnya. Dan anda terpaksa berkongsi hak dan
kepentingan dengan pembeli-pembeli yang lain di atas tanah tersebut.

Untuk makluman, di bawah Kanun Tanah Negara, pemilik bersama terhadap sesuatu hartanah mempunyai hak dan kepentingan yang sama terhadap semua
bahagian di atas tanah tersebut.

Misalnya, katakanlah anda beli Lot 1 di atas geran bersama tadi dan pembeli-pembeli lain pula membeli lot-lot lain. Sungguhpun Lot 1 itu anda yang beli, tetapi dari segi undang-undang, pembeli-pembeli lain juga mempunyai hak
dan kepentingan yang sama terhadap lot anda.

Sekiranya salah seorang pembeli tadi meninggal dunia, waris-waris mereka berhak menuntut lot anda tadi sebagai tanah pusaka.

Selain daripada itu, sekiranya anda beli tanah lot yang berkongsi geran dan belum ada geran individu yang berasingan, dari segi perundangan anda tidak boleh mendirikan rumah di atas tapak lot anda tersebut.

Ini kerana dari segi perundangan, untuk 1 ekar tanah yang berstatus pertanian, hanya sebuah rumah kediaman sahaja yang boleh didirikan di atasnya. Jadi, apalah gunanya anda beli tanah lot tetapi tidak boleh didirikan rumah diatasnya.

Oleh yang demikian, sekali lagi saya tekankan, adalah berisiko membeli tanah lot yang belum ada geran individu yang berasingan.

5. Sejauh mana, jual beli tanah lot membantu mereka yang ingin membina rumah kediaman sendiri kerana beranggapan ia lebih menjimatkan?

Tanggapan masyarakat, dengan membeli tanah lot, kos untuk memiliki sesuatu hartanah itu lebih murah dan lebih jimat berbanding membeli sebuah rumah yang telah siap dibina. Namun begitu, mereka hendaklah berhati-hati
supaya pembelian tanah lot tadi tidak merugikan mereka.

Yang paling penting mereka kena pastikan tanah lot tersebut mempunyai geran individu yang berasingan dan proses jual belinya dibuat mengikut prosedur
perundangan yang betul.

Barulah mereka akan mempunyai hak dan kepentingan terhadap tanah lot tersebut, dan hak mereka akan sentiasa dilindungi di sisi undang-undang. Dan barulah mereka boleh membina rumah idaman mereka di atas tanah lot tersebut.

Apalah gunanya menghabiskan duit berpuluh-puluh ribu bahkan beratus-ratus ribu ringgit untuk beli tanah lot, tetapi akhirnya anda tidak dapat memiliki tanah lot tersebut.

Lebih malang lagi, kalau dapat tanah lot sekalipun, anda tidak boleh mendirikan rumah di atas tanah tersebut akibat kekangan dari segi perundangan sebagaimana yang saya nyatakan tadi. Ini sesuatu yang perlu diberi perhatian oleh masyarakat.

6. Boleh tuan kongsikan apakah selalunya permasalahan yang dihadapi oleh pembeli dalam jual beli tanah lot?

Di antara masalah yang biasa berlaku dalam urusan jual beli tanah lot ini adalah seperti:

7. Apakah cara terbaik untuk menangani masalah ditipu penjual tanah lot?

Pertama, anda kena semak dulu status hakmilik dan pemilikan tanah lot yang dijual tersebut, sama ada ianya telah mempunyai geran individu yang berasingan dan berstatus bangunan serta dimiliki oleh tuan punya yang sah.

Kedua, anda kena faham proses dan prosedur jual beli tanah lot yang sebenar dengan bertanyakan kepada rakan-rakan atau kaum keluarga yang mempunyai pengalaman dan urusan pembelian tanah lot. Anda juga boleh
dapatkan nasihat profesional daripada mereka yang pakar dalam urusan tanah lot seperti perunding hartanah berdaftar, juruukur, penilai dan sebagainya.

Ketiga, lantiklah peguam hartanah yang berpengalaman sejak awal
lagi anda bercadang untuk membeli tanah lot tersebut. Jangan pula setelah rasa ditipu dan terpedaya, barulah anda hendak rujuk kepada peguam. Pada ketika itu, ianya sudah terlambat.

Keempat, jangan mudah terpedaya dengan tawaran iklan jualan tanah lot yang menarik dan harga jualan tanah lot yang murah. Selidikilah dulu dari
pelbagai aspek sebelum anda memutuskan untuk membelinya.

8. Apakah tindakan yang boleh diambil oleh pembeli jika mereka diperdaya dalam pembelian tanah lot?

Walaupun mereka yang merasakan diperdaya dalam urusan pembelian tanah lot ini boleh mengambil tindakan yang sewajarnya terhadap penjual atau pihak-pihak yang bersubahat seperti membuat laporan polis, melaporkan kepada badan pencegahan rasuah atau pihak-pihak berkuasa yang lain, mengambil tindakan perundangan terhadap penjual di mahkamah dan sebagainya, tetapi bagi saya tindakan tersebut tidak mampu menutupi kerugian yang telah anda alami.

Apatah lagi proses untuk mengambil tindakan tersebut akan mengambil masa yang lama dan melibatkan kos yang tidaklah sedikit. Sudahlah anda telah rugi akibat pembelian tanah lot tersebut, untuk menuntut semula hak anda, anda terpaksa pula keluarkan lagi kos perundangan yang besar. Ianya sesuatu
yang agak tidak berbaloi sebenarnya.

Dan belum tentu anda akan dapat kembali semua wang yang telah anda
keluarkan dan dapat menutupi kembali kerugian yang telah anda alami.

Bukan itu sahaja, dari segi perundangan, sekiranya anda terlibat dengan sesuatu perkara yang bertentangan dengan undang-undang, undang-undang sendiri tidak akan melindungi anda dan sekiranya anda menuntut gantirugi di mahkamah, anda juga tidak berhak untuk mendapat sebarang remedi di atas kerugian yang anda alami.

Oleh yang demikian, nasihat saya, elakkanlah daripada menjadi mangsa penipuan penjualan tanah lot dan berhati-hatilah dalam setiap tindakan yang anda lakukan.

Bukankah mencegah itu lebih baik daripada mengubati?

9. Adakah akta yang melindungi pembeli dalam jual beli tanah lot?

Setakat ini tiada satu akta khusus berkaitan dengan jual beli tanah lot. Pun begitu, disana terdapat beberapa peruntukan undang-undang yang sekiranya dipatuhi sepenuhnya, pastinya ia dapat mengelakkan daripada
terjerumus dan terlibat dalam urusan jual beli tanah lot yang merugikan.

Misalnya peruntukan-peruntukan di dalam Kanun Tanah Negara berkaitan urusan pecah bahagi tanah, urusan tukar syarat dan kegunaan tanah, urusan
pindah milik tanah dan sebagainya.

Begitu juga peruntukan di dalam Akta Kontrak misalnya yang memperuntukkan
tentang keadaan di mana sesuatu kontrak jual beli itu dianggap tidak sah (void), boleh tidak sah (voidable) dan
bertentangan dengan undang-undang, dan apakah hak pembeli sekiranya sesuatu kontrak itu tidak sah dan
dibatalkan atau sebagainya.

Peruntukan undang-undang semua ini sebenarnya telah lama ada, cumanya kita sendiri yang tidak sedar dan tidak peka.

Sekiranya kita mematuhi segala peruntukan undang-undang ini, pastinya kita tidak akan terjerumus dalam situasi di atas.

10. Berapakah kos guaman yang selalunya dikenakan untuk transaksi jual beli tanah lot?

Kos guaman urusan jual beli tanah lot ini sebenarnya sama dengan kos guaman urusan jual beli hartanah yang lain.

Dimana terdapat skala tertentu yang telah ditetapkan di dalam Perintah Pendapatan Peguam (Solicitors Remuneration Order) di bawah Akta Profesion Guaman. Ianya mengikut harga jual beli atau nilaian sesuatu tanah
lot tersebut (yang mana lebih tinggi).

Pun begitu, sekiranya ditanyakan kepada saya, saya suka menyatakan yang
kos guaman untuk jual beli tanah lot ini adalah tidak melebihi 2.5% daripada harga jual beli atau nilaian tanah lot tersebut (sekiranya tidak melibatkan urusan pembiayaan dan gadaian kepada bank atau institusi kewangan) atau
pun tidak melebihi 5% daripada harga jual beli atau nilaian tanah lot tersebut (sekiranya ia melibatkan urusan pembiayaan dan gadaian kepada bank atau institusi kewangan).

Untuk lebih banyak tip dan prosedur perundangan berkaitan jual beli hartanah, anda boleh merujuk kepada buku Pengenalan Undang-Undang Pembangunan Hartanah di Malaysia dan Tips Mudah Urusniaga Hartanah di Malaysia, hasil penulisan Tuan Salkukhairi. Anda boleh mendapatkannya dengan menghubungi beliau di sini.

BACA JUGA: Tip Bina Rumah Atas Tanah Berstatus Pertanian

LIKE dan FOLLOW Vocket di Facebook serta Instagram


9 Bisnes Yang Meningkat Naik Ketika Kegawatan Ekonomi

Mengikut pakar ekonomi, mulai tahun 2015 ekonomi dijangka akan mula gawat. Ini mendatangkan keresahan dan banyak bisnes sudah membuat persediaan seperti mengurangkan bajet latihan, perjalanan dan corporate gifts, menangguhkan pembelian besar, mengurangkan pengambilan pekerja baru dan menawarkan skim pemberhentian kerja kepada sesetengah pekerjanya. Hal ini berlaku disebabkan oleh banyak faktor-faktor di luar kawalan kita sebagai rakyat biasa seperti penurunan harga minyak, kejatuhan nilai mata wang ringgit dan hutang negara yang berterusan. Jadi apakah yang boleh kita lakukan untuk menyiapkan diri dan keluarga menghadapi situasi ini?

Kami menjangkakan akan ramai mula membuat pendapatan sampingan disebabkan kekangan kewangan.

Berikut adalah 21 idea bisnes yang kalis gawat dan meningkat naik ketika kegawatan ekonomi berlaku.

Ketika kegawatan, ramai orang akan mengurangkan pembelian untuk menjimatkan duit. Disebabkan perkara ini, ramai akan mula menghantar barangan mereka untuk diperbaiki apabila mengalami kerosakan. Tukang kasut akan menerima lebih banyak kasut-kasut mahal untuk diperbaiki, kerana orang-orang kaya tidak membeli kasut baru. Mekanik juga akan menerima lebih banyak permintaan untuk baik pulih kenderaan.

Bisnes makanan keperluan adalah bisnes kalis gawat. Ketika kegawatan ekonomi, semakin ramai akan mula masak di rumah, maka permintaan bahan mentah akan meningkat. Permintaan telur akan meningkat sebagai makanan ganti kepada ikan, ayam dan daging yang lebih mahal. Semakin ramai ibu-ibu akan membeli french fries sejuk beku untuk memenuhi permintaan anak-anak yang sudah terbiasa dengan makanan segera. Oleh kerana ramai ibu-ibu akan masak di rumah, website resipi juga akan menerima lebih ramai pengunjung.

Semasa musim gawat, manusia akan mencari ketenangan melalui agama. Kelas-kelas, ceramah dan buku-buku agama dijangka menerima sambutan hangat ketika kegawatan.

Lebih ramai akan menanam bunga, buah-buahan dan sayur-sayuran sendiri. Permintaan untuk barangan bercucuk tanam seperti pasu, tanah, benih pokok, dan baja akan naik. Lebih ramai akan mula menjahit pakaian sendiri, permintaan barangan menjahit seperti kain, benang dan mesin jahit juga akan naik. Aktiviti memasak di rumah juga akan naik, memberi kesan kepada permintaan ketuhar, alatan membuat kek dan biskut, dan periuk. Jualan alat  untuk kerja pembaikan sendiri di rumah seperti paku dan skru-drebar juga akan naik.

Aktiviti percutian luar negara akan mengalami penurunan, dan percutian tempatan akan meningkat. Permintaan penginapan bajet seperti guest house, homestay dan hotel 3 tingkat akan meningkat.

Syarikat yang menyediakan perkhidmatan reposession (tarik balik) kepada bank dan syarikat pemberi hutang/kredit yang lain juga akan mengalami peningkatan. Ini termasuklah tarik semula perabot, kereta dan hartanah. Pelelong kereta dan hartanah juga akan mempunyai lebih banyak produk untuk ditawarkan.

Permintaan untuk barangan terpakai akan lebih tinggi berbanding untuk barangan baru. Perabot terpakai, pakaian bundle, barangan anak kecil terpakai akan mengalami peningkatan permintaan. Barangan terpakai yang dijual melalui medium online seperti mudah.my atau group Facebook juga akan meningkat.

Di Amerika, walaupun ketika kegawatan ekonomi, jumlah penonton filem di pawagam meningkat. Ini disebabkan ia dikira sebagai hiburan yang boleh didapati dengan harga yang murah. Situasi yang sama juga dapat dilihat di India.

Disebabkan nilai mata wang Ringgit yang merosot, kita akan menerima lebih RM apabila mendapat USD1. Barangan dalam negara tidak banyak berbeza dalam sebulan dua, begitu juga harga hartanah, menjadikan fenomena ini sesuatu yang dipanggil ‘blessing in disguise’ atau kebaikan dalam keburukan. Anda boleh bermula dengan modal minima melalui pemasaran affiliate,  pengiklanan atau menulis dan menjualnya semula di Clickbank.

BACA: Bagaimana Syarikat Pakaian Uniqlo Kekal Kebal Dalam Keadaan Kegawatan Ekonomi?

BACA Lagi: Rahsia Membina Kekayaan Di Zaman Ekonomi Meleset. Lelaki Ini Dedahkan Cara


NCIG Tutup Operasi Di Malaysia, Tumpu Pasaran Eropah Dan UK

Seperti semua sedia maklum bahawa kerajaan Malaysia ketika ini sedang melakukan kajian berkaitan regulasi penggunaan rokok elektronik, vape dan juga shisha.

Ramai pengusaha rokok elektronik dan cecair e-rokok menyatakan bahawa mereka bersedia untuk bekerjasama dengan kerjaan jika undang-undang tersebut dilaksanakan.

Syarikat pengeluar rokok elektronik tempatan iaitu NCIG Malaysia Sdn Bhd turut mengeluarkan kenyataan yang sama akan perihal tersebut. Ketua Pegawai Eksekutifnya Shariffudin Bujang berkata, pihaknya sentiasa bersedia jika kerajaan meregulasi penggunaan vape dan cecair nikotin di Malaysia.

Namun pada masa yang sama, syarikat itu membuat keputusan drastik apabila mengumumkan bahawa operasi mereka di negara ini akan dihentikan dalam tempoh tiga bulan akan datang.

Yes, there were times, I'm sure you knew When I bit off more than I could chew But through it all, when there was doubt I ate it up and spit it out I faced it all and I stood tall And did it my way

A post shared by  NCIG MALAYSIA OFFICIAL (@ncigmy) on Nov 9, 2019 at 5:21pm PST

Keputusan drastik ini dibuat supaya pihaknya dapat menumpukan kepada pasaran luar negara terutama di Eropah dan United Kingdom selepas industri e-rokok atau vape tidak diregulasi lagi di negara ini.

“Desakan, ataupun banyak kekangan, untuk kami meneruskan operasi di Malaysia. Kalau kami meletakkan usaha yang sama di negara luar, kami rasa kami akan mampu membantu ramai orang.” katanya pada satu sidang media Kuala Lumpur pada Sabtu, selepas merasmikan Nsummit 2.

Menurut beliau lagi, di Malaysia, nikotin tidak ada regulasi dalam bentuk vape dan undang-undang itu masih lagi dibentuk dan akan dibincangkan di Parlimen bulan Mac tahun depan.

Goodbyes are never forever. It just means we'll miss you until we meet again. Thank you Malaysia.

A post shared by  NCIG MALAYSIA OFFICIAL (@ncigmy) on Nov 9, 2019 at 4:56am PST

Kesan daripada penutupan syarikat ini, ramai orang bakal kehilangan pekerjaan. Selain itu, industri kreatif bakal terjejas kerana syarikat-syarikat vape ini dilihat menggunakan bakat anak muda tempatan bagi menghasilkan reka bentuk, pengiklanan dan pembungkusan.

Buat masa ini, NCIG akan memfokuskan pasaran luar negara yang mempunyai peraturan peraturan bagi produk elektronik seperti di United Kingdom dan Indonesia.

Terdahulu, KKM mengumumkan bahawa vape dan shisa akan masuk ke dalam peraturan larangan merokok. Klik pautan di bawah untuk bacaan lanjut.

Vape Dan Shisha Bernikotin Termasuk Dalam Peraturan Larangan Merokok

Vape Tanpa Nikotin Dan Shisha Bakal Dikawal Bawah Undang-Undang Baharu

Penjualan Cecair Rokok Elektronik Mengandungi Nikotin Bakal Dikenakan Denda Atau Penjara


Lihat Need For Speed Dalam Dunia Sebenar

Video aksi pendek ini dihasilkan oleh Mighty Car Mods berdasarkan permainan video Need For Speed Payback yang baru sahaja keluar pada 10 November. Dengan menggunakan model kereta Nissan Fairlady 350Z yang telah diubah suai dan ditambah dengan nitrous oxide dan Rim tayar yang bersaiz 18 inci.

Antara menarik dalam video ini ialah aksi kejar-mengejar dengan polis iaitu mode runner. Selain mode runner terdapat beberapa mode dalam permainan video turut ada iaitu mode drag, street race, drift dan dirt. Saksikanlah video pendek ini.